13 Май 16:47\nNUR-SULTAN. Kazinform – 2,3 миллион қозоғистонлик мактаб ўқувчилари ёзги таътилни болалар соғломлаштириш оромгоҳларида ўтказади. Бу ўтган йилга нисбатан ярим миллионга кўп. Бу ҳақда Kazinform ҚР Таълим ва фан вазирлигига таяниб хабар беради.\nБундан ташқари, жорий йилда соғломлаштириш оромгоҳлари ва болалар майдончалари сони сезиларли даражада кўпайди. Умуман олганда, Қозоғистонда 11 мингдан ортиқ (2021 й.- 9507 та) мактаб, шаҳар атрофи, чодир, спорт оромгоҳлари мавжуд.\n«Аввало, ёзги соғломлаштириш таътиллари ижтимоий ҳимояга муҳтож болаларни қамраб олади. Булар этим болалар, кам таъминланган, кўп болали ва тўлиқ бўлмаган оилалар фарзандлари, ногирон болалар ва бошқалар. Болалар соғломлаштириш оромгоҳлари тармоғи санаторийлар, туристик базалар, миллий боғлар, олий ўқув юртлари ёнида оромгоҳлар очиш ва фаолият кўрсатмаётган оромгоҳларни тиклаш ҳисобига кенгайтирилди. Шаҳар оромгоҳлари тармоғини ривожлантириш ишлари олиб борилмоқда. Бу йил Қизилўрда вилоятида 3 та, Ақмўола вилоятида 1 та оромгоҳ очилади. Болаларнинг ёзги таътиллари учун қулай ва хавфсиз шароитларни таъминлаш муҳим аҳамиятга эга. Айни пайтда очилишга тайёрланаётган оромгоҳларда мусобақалар ўтказилиб, уларнинг санитария меъёрларига мувофиқлиги текширилмоқда», – дейди ҚР Таълим ва фан вазирлиги Болалар ҳуқуқларини ҳимоя қилиш қўмитаси раиси Есенғази Иманғалиев.\nЖорий йилда болалар ва ота-оналарни имкон қадар хабардор қилиш мақсадида bala-demalys.kz сайти болалар соғломлаштириш оромгоҳларининг интерактив харитасини, веб-сайти ва мобил иловасини (Android ва IOS платформаларида) ишга туширилди. Электрон харита ёрдамида ҳар ким реал вақт режимида оромгоҳ (дастур, нарх, жойлашув) ҳақида маълумот олиши мумкин.


Россия депутати, журналист Юрий Шекочихин бугун Москва касалхонасида оламдан ўтди.\nУнинг ўлими сабаблари ва тафсилотлари ҳозирча номаълум.\n53-ёшлик Шекочихин “Яблоко” мухолифат партияси раҳбарининг ўринбосари ва Давлат Думасидаги Хавфсизлик масалалари бўйича қўмита раисининг муовини бўлган.\n1950 йилда Озарбайжонда туғилган Юрий Шекочихин фаолиятини 60-йилларда журналист сифатида бошлаган. 80-йиллар бошида у “Литературная газета”да мақолалар чоп этган.\n1988 йилда Шекочихин совет мафиясига оид мақолалари билан танилган.


27 феврал 2021, Тошкент вақти: 12:41\n«Янги Cobalt унчалик ҳам янги эмас. GM Бразилияда бу лойиҳани 2016 йилда амалга оширган, жорий йил сўнгида Cobalt ишлаб чиқаришдан олинади. Эски моделлар ортидан қувишдан маъно йўқ деб ҳисобладик. Ўзбекистонда янги Cobalt ишлаб чиқариш бўйича режалар бекор қилинди», — деб иқтибос келтирди расмий сўзларидан “Газета уз”.\nУнга кўра, GM Uzbekistan Malibu седанини ишлаб чиқаришни ҳам тўхтатишни режалаштирмоқда. Аввалроқ Captiva ишлаб чиқариш ҳам тўхтатилгани айтилган эди.\nАзизбек Шукуров уларнинг ўрнига 2019 йилнинг учинчи чораги охирларидан бошлаб иккита янги автомобиль модели ишлаб чиқарилишини билдирди.


Қўрғонтепада жойлардан ўзбек тилида бўлмаган пешлавҳа ва рекламалар олиб ташланади\nАндижон вилояти Қўрғонтепа туманида ўзбек тилида бўлмаган пешлавҳа ва рекламалар олиб ташланади. Бу ҳақда туман ҳокимлиги матбуот котиби «Tez News»га хабар берди.\nМаълум қилинишича, Қўрғонтепа туманида давлат тилини назорат қилиш, жойлардаги пешлавхалар, рекламалар ва бошқа турдаги ташқи ёзувларни тартибга солиш масаласи кўриб чиқилди.\nТуман ҳокими топшириғига кўра ҳар бир ташкилот, муассаса, корхоналар, тадбиркорлик субъектлари ва бошқа турдаги жойларда ташқи ёзувларни назорат қилиш ишлари бошланган. Бу борада тегишли масъулларга керакли кўрсатмалар бериб ўтилган. Ушбу масалаларга масъул шахсга мутасадди ташкилот ва органлар билан ҳамкорликни йўлга қўйган ҳолда фаолият олиб бориш топширилган.\nтуман бўйлаб мавжуд бўлган ҳар қандай турдаги ташқи ёзувларда имло хатолари ёки чет тилларидаги ёзувларнинг биринчи даражада кўрсатилгани кузатилган ҳолларда ушбу ёзувларни ҳамкор шаклда тўғрилаш ёки олиб ташлаш;\nОдоб-ахлоқ меъзонларига зид, эскириб кетган ёзувлар тўлалигича бошқасига алмаштирилиши ёки олиб ташланиши;\nТашкилот ва муассасаларда бўлимлар номи, шиорлар ёки бошқа турдаги баннерларда аниқлик ёки мазмун жиҳатдан тўлиқ кўрсатилмаган ёзувлар ҳам тўғри ҳолга келтириш топширилган.


Аҳмет Башар Шен: “Туркия–Ўзбекистон дўстлик алоқаларини янада юксалтиришга бел боғлаганман” | www.ziyouz.uz\nБош саҳифа ЯнгиликларАҳмет Башар Шен: “Туркия–Ўзбекистон дўстлик алоқаларини янада юксалтиришга бел боғлаганман”\nАҳмет Башар Шен: “Туркия–Ўзбекистон дўстлик алоқаларини янада юксалтиришга бел боғлаганман”\nЧоп этилган 28.01.2017 02.02.2017 МуаллифС.Салим\nТуркиянинг Ўзбекистондаги янги Фавқулодда ва мухтор элчиси Аҳмет Башар Шен 27 январь куни оммавий ахборот воситалари вакиллари билан учрашди. Дўстона руҳда ўтган учрашувда туркиялик дипломат қардош Ўзбекистонда элчилик фаолиятини бошлаганидан мамнунлигини билдирди.\n“Мен Туркия Республикаси дипломати сифатида ота юртимиз саналган Ўзбекистонда фаолият юритишни шараф деб биламан. Тили, дини ҳамда маданияти муштарак бўлган дўст ва қардош ўлкага элчи сифатида тайинланишим менга ифтихор бағишлайди”, – деди Аҳмет Башар Шен.\nЭлчи айни пайтда мамлакатларимиз ҳамкорлигида янги саҳифалар очилаётгани, бу борада Туркия Президенти Ражаб Тоййиб Эрдўғоннинг 2016 йил 17-18 ноябрь кунлари Ўзбекистонга амалга оширган ташрифи муҳим ўрин тутганини таъкидлади.\nСамарқандда Ўзбекистон Республикаси Президенти вазифасини бажарувчи (ҳозирда Ўзбекистон Президенти) Шавкат Мирзиёев ва Туркия етакчиси Ражаб Тоййиб Эрдўғон ўртасидаги музокараларда икки мамлакат ҳамкорлиги мавжуд имкониятларга мос эмаслиги, бу борада фойдаланилмаган имкониятлар талай экани қайд этилган эди. Олий даражадаги музокаралар якунида эса Тошкентда Ўзбекистон–Туркия ҳукуматлараро қўшма комиссиянинг навбатдаги мажлисини ўтказиш, унинг доирасида Ўзбекистон–Туркия сармоявий форумини ташкил қилишга келишиб олинган эди.\nЭлчи Аҳмет Башар Шен айни пайтда қўшма комиссия ва сармоявий форумни муносиб даражада ташкил этиш учун тайёргарликлар амалга оширилаётгани, икки давлат ўртасида делегациялар алмашуви кутилаётганини маълум қилди.\nЎзбекистон Ташқи ишлар вазири Абдулазиз Комилов билан\nСир эмас, Туркия Ўзбекистон мустақиллигини дунёда биринчи бўлиб 1991 йил 16 декабрда тан олган. 1992 йил 4 мартда эса икки мамлакат ўртасида дипломатик алоқалар ўрнатилган.\nТуркия элчиси жорий йилда дипломатик алоқалар ўрнатилганига 25 йил тўлиши ва бу муҳим сана эканини таъкидлади.\n“2017 йил мамлакатларимиз ҳамкорлигида янада юксалиш йили бўлишига ишонаман. Умуман, қардош ўзбек заминидаги элчилик муҳлатим мобайнида дўстлигимизни бундан-да мустаҳкамлаш йўлида бор куч-ғайратимни ишга соламан. Зеро, Ўзбекистонга бир олам эзгу мақсадлар билан ташриф буюрганман”, – деди туркиялик дипломат.\nАҳмет Башар Шен 2016 йил 13 декабрдан Туркия Республикасининг Ўзбекистондаги Фавқулодда ва мухтор элчиси сифатида фаолият юритиб келмоқда. У мазкур муддат давомида икки бора – 2016 йил 28 декабрь ва 2017 йил 19 январь кунлари Ўзбекистон Ташқи ишлар вазири Абдулазиз Комилов билан учрашиб, икки томонлама ҳамкорликнинг долзарб масалаларини муҳокама этди.\nҚолаверса, дипломат жорий йил январда Анқарада ўтган IX Элчилар анжуманида қатнашиб, Туркия Бош вазири Бинали Йилдирим қабулида бўлган ва Ўзбекистон билан ҳамкорлик хусусида суҳбатлашган.\nТуркия Бош вазири Бинали Йилдирим билан\nЯқинда элчи Аҳмет Башар Шен Twitter ижтимоий тармоғидаги шахсий саҳифаси орқали Самарқанд шаҳрини зиёрат қилгани хусусида маълум қилиб, тарихий обидаларнинг фотосуратларини илова қилди. Бундан ташқари, дипломат шахсий саҳифа орқали Тошкентдаги Темурийлар тарихи давлат музейи зиёратига оид суратлар билан ўртоқлашди.\nТуркиянинг Ўзбекистондаги янги элчиси Аҳмет Башар Шен 1967 йилда туғилган. 1988 йили Анқара университетининг Сиёсатшунослик факультетини тамомлаган. Дипломат, шунингдек, Истанбул университетида Европа Иттифоқи ҳуқуқий тизими, Штутгарт университетида эса сиёсатшунослик ҳамда олмон тили ва адабиёти йўналишларида таҳсил олган. Туркия ташқи сиёсат маҳкамасидаги фаолиятини 1996 йили бошлаган. Шу тариқа у 20 йил давомида Ташқи ишлар вазирлигининг турли бошқармаларида, шунингдек, Туркиянинг Берлин ва Минскдаги элчихоналарида, Нью-Йоркдаги бош консуллигида масъул вазифаларни бажарган. Аҳмет Башар Шен Ўзбекистонга келгунга қадар (2012-2016 йиллар) Туркиянинг Берлиндаги бош консули сифатида фаолият юритган.\n← Аввалги Аввалги Башорат Отажонова (1986)\nКейинги → Кейинги: Носиржон Маъсумий


Ўзбекистон халқаро «Танк биатлони» мусобақасида ҳамон 1-ўринда\nЎзбекистон халқаро «Танк биатлони» мусобақасида ҳамон...\n07.08.2019 10:01 0 1453\nБешинчи халқаро армия ўйинларининг диққат марказида турган «Танк биатлони» мусобақаси борган сари қизғин тус олмоқда. Кеча, 6 август куни иккинчи экипаж аъзолари ўз маҳоратларини синовдан ўтказди. Бу ҳақда Мудофаа вазирлиги Ахборот ва оммавий коммуникациялар департаменти хабар берди.\nТаъкидлаш жоизки, ўзбекистонлик ҳарбий хизматчилар тарихда илк бор «Танк биатлони» мусобақасида иштирок этмоқда.\nБугунги баҳсда вакилларимиз олдинги жамоамизга нисбатан анча яхши натижа кўрсатди. Сарфланган вақт ва йўналиш бўйлаб ҳаракатланиш, тўсиқларни запт этиш борасидаги натижаларимиз таҳсинга лойиқ. Умумий ҳисобда экипаж механик ҳайдовчисикичик сержант Авазбек Мустафоқулов Т-72 Б-3 танкини 73 км/соат тезлик билан ҳар бир тўсиқдан беталофат олиб ўтиб, томошабинлар эътиборига сазовор бўлди.\nЭслатиб ўтамиз, «Танк биатлони» мусобақасининг иккинчи гуруҳида жами 11 та жамоа иштирок этмоқда. Вакилларимиз иштирокидаги кейинги баҳслар 8 август куни бўлиб ўтади.\nмудофаа танк биатлони\nСпорт 07/12, 15:59\nЖамият 24/10, 18:41


Kutubxona - Jek Ritchi. 14-bomba (hikoya) / Kiril\nSiz shu sahifadasiz: Jek Ritchi. 14-bomba (hikoya) / Kiril\nМуаллиф Жек Ритчи\nАсар номи 14-бомба (ҳикоя)\n- Жек Ритчи\nКаттагина тўртбурчак қути юкларни қабул қилиш бўлими олдидаги бўм-бўш жойда турарди. Бу кейинги олти йилдаги ўн тўртинчи қути бўлиб, бизнинг вазифамиз жабрланувчилар бўлмаслигига эришиш эди. Биз Пит билан биргаликда арқоннинг нариги тарафида турган оломонни кузатардик. Бизнинг асосий ишимиз тўпланганлар ичидан лабини тез-тез ялаб қўяётган одамни топиш эди.\n-Ҳар сафар шунақа, текин томоша ишқибозлари тўпланиб олишади,-деди Пит сигарасини чайнаганча.\nАрқонлар томошаталабларни қутидан қирқ метр масофада ажратиб турарди.\nМахсус гуруҳ бетон зиналарга тахта ётқизди ва сапёрлар жойлашган машина вокзал биноси ичига кириб келди. Машина қутидан беш метрча нарида тўхтади ва О'Браен билан Хейстингз унинг ичидан сакраб тушишди.\nПит сигарасини эзғилади.\n-Асосийси бошланяпти,-деди у ва сапёрлар томон қадам ташлади.\n-Камераларни тўғрилашяпти. Мен ўнг томондан жуда чиройли кўринаман.\nПит унинг ҳимоя кийимини кийишига ёрдамлашди.\nО'Браен қути томон юрди.\n-Тўхта!-қичқирдим мен.-Агар қарши бўлмасанг, Пит иккимиз сал нарироққа бориб олардик.\nБиз мармар устунлар орқасига ўтиб олдик.\nПолитсиячилардан бири бизга яқинлашди ва аста пичирлади:\n-Қора курткали анави йигит, қандолат дўкони олдида турган. Қасам ичаманки, ўтган ҳафтада уни кутубхона олдидаги оломон ичида ҳам кўргандим.\nБиз уни нигоҳларимиз билан излаб топдик. Бўйи унчалик баланд бўлмаган йигит. Унинг кўзлари машинага тикилганди.\nПит юришга шайланди, бироқ уни тўхтатдим:\n-У ҳеч қаерга кетмайди.\nО'Браен ва Хейстингз машина ичидан учига пўлат саватча ўрнатилган узун таёқ олишди. О'Браен қути устига энгашганида ҳамма нафасини ичига ютди. У қутини эҳтиёткорлик билан кўтарди. Даҳшатли портлаш овози вокзал биноси ичида акс-садо берди.\nМен Питнинг сўкинганини эшитдим ва устун орқасидан чиқдим. О'Браен ва Хейстингз худди қўғирчоқлардек мармар полда букилганча ётишарди.\nМен оломон орасида турган ҳалиги йигит томон ташландим. У қўлидан тутганимдагина мени сезди. У ўз хаёли билан банд эди. У полда ётганларга илжайганча қараб турарди.\nКапитан стол устида турган кулдонни бир неча марта у ёқдан-бу ёққа сурди ва бизга нигоҳ ташлади.\n-Хейстингз ўша ернинг ўзида ҳалок бўлган, О'Браеннинг ҳаёти қил устида, агар тирик қолса ҳам бир умрга ногирон бўлиб қолади.\nУ столдан баённомани олди: «Гумондорнинг исми Ирвин Жеймс Стюарт, 98-кўча, 1368-уй». Уни сизлар қўлга олганингиз учун ўзларингиз шуғулланасизлар.\nУилсон бўйнини ишқади.\n-Стюарт ўттиз олти ёшда, бўйдоқ, онаси билан яшайди. Онаси бизни ваҳшийлар деб ҳисоблаяпти. Унинг ўғилчаси умрида ёмон иш қилмаган. У жуда яхши бола, онасини ҳар байрамда табриклар экан.\nУ қоғозларни титкилай бошлади ва кераклисини топди:\n-Биз Стюартнинг уйини тинтув қилдик - тўрт дона қўрғошин тсилиндр, ўнта детонатор, уч дона соат механизми ва кичикроқ бочкада порох топилди.\nУилсон ўрнидан турди ва хона бўйлаб юра бошлади:\n-Биз яна кўплаб газета қийқимларини топдик: уларда дастлабки бомбадан бошлаб барча хабарлар ёзилган экан. Кечаги воқеада уч киши бомбадан жароҳатланган, беш киши талотўпда лат еган.\nМен сигарет туташтирдим.\n-Қутини у ерга қандай қўйганини кимдир кўрган бўлиши керак-ку, ахир.\nУилсон елкасини қисди:\n-Вокзал биноси орқали кунига беш мингдан ортиқ киши ўтади. Стюарт айнан мана шуни ҳисобга олган. -У оғир хўрсинди.-Бизда етти нафар гувоҳ ва еттита кўрсатма бор. Улардан беш нафари қутини эркак киши қўйганлигини ва икки нафари аёл киши қўйганлигини айтишган.\nПит бир лаҳза ўйланиб қолди.\n-Улар Стюартни кўришдими?\nУилсон кулиб юборди.\n-Учтаси уни таниди, улар орасида аёл киши эди деб кўрсатма берган гувоҳ ҳам бор. Ҳар қандай тажрибали адвокат уларнинг кўрсатмаларини чиппакка чиқариши мумкин.\nУ бизга қаради.\n-Айбига иқрор қилдириш - бизга шу керак.\nПит иккимиз ўрнимиздан турдик, йўлакка чиқдик ва 618-хонага кирдик. Эшик олдида Пит бирпасга тўхтади:\n-Фред, сен ўзингни кўнгилчан, меҳрибон терговчидек тутишда давом эт. Менга эса ёмон бўлиш қулайроқ.\nСтюарт иссиқлик тизими қувурига кишанлаб қўйилганди. Соқчи ундан кўзини узмасди.\nПит Стюартнинг олдига келди ва илжайди:\n-Бу ерда сенга ҳамма илиқ муносабатда бўляпти, мен бу хатони тўғриламоқчиман.\nМен Стюартдан кишанни ечдим.\n-Билакларингизни ишқалаб юборинг, жаноб Стюарт. Анча енгил тортасиз.-Сўнг унинг елкасига қўлимни қўйдим.-Марҳамат, ўтиринг. Бир неча соатдан бери тик туриб чарчагандирсиз.\nСтюарт стулга ўзини ташлади ва Пит шу заҳоти унинг устига энгашиб масхараомуз оҳангда сўз қотди:\n-Хўш, ўзингизни қандай ҳис қиляпсиз, жаноби олийлари?\nСтюартнинг лаблари титради, у юзини ўгирди.\n-Жаноб Стюарт, - дедим мен, - биз сиздан фақат битта нарсани - саволларимизга аниқ жавоб беришингизни истаймиз. Бомбани қўйганингиздан сўнг қанча вақт ўтгач қўнғироқ қиласиз?\nСтюарт бош чайқади:\n-Мен бомбалар ҳақида ҳеч нарса билмайман.\nПит бармоқларини қирсиллатди:\n-Қани, айт-чи, ертўлангда топилган порохларни нима қилмоқчи эдинг? Яна анави тсилиндрлар, детонаторлар, соатларни ҳам.\nСтюартнинг ранги бўзарди:\n-Онамнинг уйини тинтув қилишга ҳаққингиз йўқ эди. Умуман, уйимни тинтув қилишга ҳақларинг йўқ.\nПит сигарет тутунини унинг юзига пуфлади ва илжайди.\nЭшик очилиб, ичкарига капитан Уилсон кирди. У Стюартга бир оз қараб турди, кейин бизга юзланди:\n— Ҳозиргина О'Браеннинг жони узилибди.\nПит Стюартни яна қувурга кишанлади ва биз ташқарига чиқдик.\n— Эёлин касалхонадами? - сўради у.\nУилсон бош чайқади:\n-Унинг у ерда қиладиган иши йўқ эди. Мен бир соат илгари уйига жўнатиб юборгандим. Менимча, бу қайғули хабарни унга сизлар етказишингизга тўғри келади.\nУ бизни лифтгача кузатиб қўйди:\n-Лабораториядаги йигитлар барча портлашларни таққослаб кўришди. Бу сафар бомба анча қувватлироқ бўлган. Уларнинг ҳисоблашларича, камида учта тсилиндрдан фойдаланилган.\n-Ҳа, Стюарт портлашларда қурбонлар бўлмаётганидан зериккан кўринади,-минғирлади Пит.\nУилсон лифт тугмасини босди:\n-Яна бир нарса, таймерли механизмдан фойдаланилмаган. Бомба қути кўтарилганда портлайдиган қилиб ўрнатилган.\nЭёлин О'Браен эшикни очди. Унинг кўриниши хотиржам эди. У бизга диққат билан разм солди, сўнг аста сўради:\n-Ҳаммаси тугадими? Жерри ўлдими?\nМен бош силкидим. У тескари ўгирилди ва уйга кириб кетди. Биз унинг ортидан кирдик ва унинг дераза олдида миқ этмай туришини кузатиб турдик. Сўнг Пит йўталиб қўйди ва сўз қотди:\n-Балки кетармиз, Фред?\n-Йўқ, айни дамда ёлғиз қолишни истамайман. Ёнимда кимдир бўлгани яхши. Биламан, сизларга ҳам осонмас. Сизлар Жеррининг энг қадрдон дўстлари эдингизлар.\nПит шляпасини ғижимлади.\n-Биз буни қилган йигитни ушладик.\nЭёлин стол устида турган кумуш портсигарга эгилди.\n-У иқрор бўлдими?\n-Иқрор бўлади,-дедим мен,-бунга эришамиз.\nЭёлин диванга ўтирди:\n-Қанақа одам экан?\n-Қаердан билай? Мен психиатр эмасман.\n-Тентак,-деди Пит,-ўзини кўрсатишни, бутун шаҳар у ҳақида гапиришини истайдиган тентак.\nЭёлин бир оз жим қолди, сўнг деди:\n-Пит, коктейл тайёрламайсанми? Жудаям ичгим келяпти.\nПит ошхонага чиқиб кетди.\n-Биз керакли одамни ушладик, Эёлин, -дедим мен паст овозда,-унинг иқрор бўлиши учун ҳамма нарса етарли.\nПит коктейл кўтариб кирди, ўзига эса пиво очди.\n-Музлаткичда пиво йўқ экан, мен ертўлага тушиб, ўша ердан олдим. Майлими, Эёлин? Жерри пивони музлаткичдамас ертўлада сақлаши ҳақида айтганди. Жерри ўз ишини жудаям яхши кўрган экан. Бомбалар билан ишлашни назарда тутяпман.\nЭёлин унга қаради:\n-Пиво олаётганимда эътибор бердим. Ертўла устахонага ўхшаркан. У уйда ҳам бомбалар устида бош қотирармиди? Уйингиз портлаб кетишидан қўрқмасмидинг?\nЭёлин бош чайқади:\n-У уйга ҳеч қачон динамит ёки порох олиб келмаган. Шунчаки механизмларни ўрганарди, холос.\nБиз Пит билан яна ярим соатча ўтирдик, кейин хайрлашдик. Пит машина рулига ўтирди ва калитни буради:\n-Улар турмуш қуришганига неча йил бўлувди, Фред?\n-Икки йил, -дедим мен,-ўзинг ҳам яхши биласан-ку.\nУ бош ирғади:\n-Биласанми, баъзилар кўча хандон, уй зиндон бўлишади.\n-Уларнинг муносабатлари яхши эди,-жавоб қайтардим мен,-акс ҳолда улар бемалол ажрашишлари мумкин эди.\nПит машинани Саккизинчи авеню томон бурди:\n-Ертўла турли қурилмаларга тўла экан.-У светофорда тўхтади.-Бу даҳшат, Фред. Аммо О'Браен эҳтиёткор эди. Бир куни у ҳаёти ўн беш минг долларга суғурта қилинганини айтганди.\n-Яхшиси, Стюарт адвокат билан учрашмасидан олдин унинг олдига борайлик,-дедим мен.\nСтюартнинг ўйлаш учун анча вақти бор эди. Аммо афтидан у ҳеч нарсани ўйламаганди. Пит иккимиз хонага кирганимизда у сакраб тушди.\nПит курткасини ечди ва стул суянчиғига ташлади:\n-Мана мен, Стюарт, мени ўйлаётувдингми?\nСтюарт кескин бош чайқади:\n-Айтдим-ку, бомбалар ҳақида ҳеч нарса билмайман.\nПит Стюартнинг устига энгашди:\n-Олдин бундай қилиш қўлингдан келмаганди. Мана энди уддаладинг. Газеталарда сен ҳақингда ҳамма ўқийди энди.\nСтюартнинг кўзлари чақнади.\n-Жаноб Стюарт,-дедим мен, -иқрор бўлсангиз бўлди. Сўнгра истасангиз мухбирлар билан гаплашишингиз мумкин. Суратингиз ҳафталаб газеталарнинг биринчи саҳифасидан тушмаслигига ишончим комил.\nУ лабларини ялади.\n-Йўқ,-деди у ниҳоят,-айтадиган гапим йўқ.\n-Жаноб Стюарт, -сабр билан давом этдим мен, - биз сизни шунчаки ушлаганимиз йўқ. Илгари ҳам кузатувимизда эдингиз. Масалан, ўтган ҳафтада, кутубхонада.\nПит унинг елкасига енгил уриб қўйди:\n-Бу сафар сен политсиячилар умрига зомин бўлдинг. Агар тан олмасанг калланг билан зина санашга мажбур қиламан.\n-Жаноб Стюарт, - дедим мен, - биз сизни суд қилмоқчи эмасмиз. Балки сизнинг терговга эътирозларингиз бордир?\nУ эндигина оғиз жуфтлаганди, Пит гапириб юборди.\n-Биласанми, сени нима кутяпти, Стюарт? Қотилларни нима қилишларини биласанми?\nСтюартнинг ранги оқариб кетди.\nМен Питга қараб қовоғимни уйдим.\n-Жаноб Стюарт, - дедим мен, - сизни электр стулга ўтқизишмайди. Сизнинг руҳий аҳволингиз чатоқ, буни қонун ҳисобга олади. Бир неча йил клиникада даволанасиз, холос.\nБиз Стюартга ўйлаш учун бир дақиқа бердик, лекин у қайсарлик билан бош чайқади.\n-Йўқ, ҳеч нарса айтмайман.\nПит Стюартга яқинлашди ва ёқасидан бўғиб мушт туширди. Унинг иш услуби шунақа эди.\n-Пит, - дедим мен, -бундай қилишга ҳаққимиз йўқ.\nПит кафтини ишқалади:\n-Фред, бор, қаҳва ичиб кел. Ўн беш дақиқадан кейин кирасан.\n-Йўқ, Пит, -бош чайқадим мен Стюартга диққат билан қарарканман. -Сиз барча газета хабарларини тўплаган экансиз. Бомба сизнинг севимли буюмингиз эканлиги кўриниб турибди.\n-Коллектсиянг тўлиши учун биргина нарса етишмаяпти - сенинг суратинг, Стюарт.\n-Сизга қойил қолиш керак, Стюарт, - дедим мен, -қандай қилиб шунча йил давомида тутқич бермай юрдингиз?\nУнинг юзида қониқиш ифодаси пайдо бўлгандек кўринди.\n-Гувоҳларимиз кўплигини билсангиз ҳайрон қоласиз,-давом этдим,-пастда ўз фотосурати газетада чоп этилишини сабрсизлик билан кутаётган учта гувоҳ ўтирибди.\nБу сафар унинг қиёфаси норози тусга кирди.\n-Ана шунақа, жаноб Стюарт, - дедим юмшоқлик билан, - бунинг устига, доим ёнингизда бўлишга вақтим йўқ. Сиз қачондир Пит билан юзма-юз қоласиз. У эса ўз услуби билан сизни барибир гапиртиради. Мен эса сиз иқрор бўлмагунингизча сизга ёрдам беролмайман.\nМен сигарет туташтирдим ва Стюартга ўйлаш учун имкон бердим. У нимани ўйлаётгани аниқ эди: у бошқа биров машҳур бўлишидан ва Пит билан ёлғиз қолишдан қўрқаётганди\nСтюарт кафтини шимига ишқалади ва полга тикилди. Сўнг чуқур нафас чиқарди:\n-Яхши, ҳаммасини айтаман.\nПит маъюс жилмайди:\n-Мен кўпроқ охирги бомба ҳақида эшитишни истардим.\nСтюартнинг юзида ғазаб ифодаси пайдо бўлди:\n-Сиз бу ерда экансиз, бир оғиз ҳам гапирмайман. -У менга ишора қилди:-Фақат бу кишига айтаман.\nПит менга қаради ва елкасини қисди. У ташқарига чиқди ва ўрнига стенографиячини киритди.\nСтюарт ўн учинчи портлаш ҳақида айтиб бўлган пайтда мен янги сигаретни тутатаётгандим.\n-Охирги, ўн тўртинчи бомба ҳақида, - дедим мен.-Битта тсилиндр ўрнига учтасини ишлатишга сизни нима мажбур қилди? Олдинги бомбаларнинг таъсири сизни қониқтирмадими?\nУ менга айёрона боқди:\n-Ҳа, худди шунақа.\nМен бурнимдан тутун чиқардим:\n-Бу сафар сиз таймер ўрнатмагансиз, балки қутини кўтарганда портлайдиган қилгансиз. Буни қандай изоҳлайсиз?\nУ қовоғини уйди:\n-Шундай қилсам таъсирлироқ бўлади дедим.\nСтенографиячи тергов жараёни матни туширилган қоғозни узатди. Стюарт матнни эътибор билан ўқиб чиқди ва барча нусхаларга имзо қўйди.\nШундан сўнг биз ёлғиз қолдик. Мен дераза олдига бордим, уни очдим ва тоза ҳаводан тўйиб нафас олиш учун бошимни чиқардим.\nСтюарт ёнимга келди:\n-Айтайлик, мен сизни алдадим. Шундай бўлиши мумкинми?\n-Иккита политсиячи ўлдирилган,-деди у,-менинг суратим барча газеталарнинг биринчи саҳифасида чиқиши шарт.\nМен бош силкидим. Унинг юзида айёрона табассум пайдо бўлди:\n-Охирги портлашни мен уюштирмаганман, десам-чи? Олдингиларини тан олиб, бунисини тан олмасам-чи? Суратим барибир барча газеталарда чиқармиди?\nМен кўчага ишора қилдим:\n-Жин урсин! Буни қаранг!\nУ деразадан эгилиб пастга қаради ва кўзи олайди. Бу бир лаҳзалик иш эди. У чинқирганча ерга қулади.\nПит курсига ўтирди ва қаҳвага буюртма берди.\n-Ҳар куни қандайдир янги нарсани биласан. Мен у ўзини пастга ташламайди деб ўйлардим.\nМен елкамни қисдим:\n-Энди у ҳақда ўйламасак ҳам бўлади. У ҳаммасини тан олди.\n-Биласанми, Фред, шу охирги портлаш ҳақида жуда кўп ўйлаяпман. Мана шу портлаш бўйича ўзим мустақил иш олиб бормоқчиман.\n-Вақтингни зое кеткизасан, Пит.\n-Кетса, менинг вақтим кетади, Фред. Стюарт айбсиз демоқчимасман, унинг айбдорлигига далиллар жудаям кўп. Фақат, барчасига у айбдор эмаслигини ҳис қиляпман.\nУ эснаганча соатга қаради:\n-Уйга бориш керак. Уйдагиларга икки соатларда бораман, дегандим. Соат ўнда уйимда маза қилиб ухлаётган бўламан.\nЭёлиннинг олдига келганимда соат тўққиз бўлганди. Унинг овозида сабрсизлик сезилди:\n-У иқрор бўлди,-дедим мен,-ўн тўртта портлашнинг барчасига.\n-Сен жуда ишонарли гапирган бўлсанг керак-да.\n-Стюарт иқрорномага имзо қўйгач, ўзини пастга ташлади. Бунга фақат мен гувоҳ бўлдим.\nЭёлин қовоғини солди:\n-Балки ҳали ҳаммаси тугамагандир. Пит ҳам бор. У ҳамма нарсага бурнини тиқиши менга ёқмаяпти. У текшириши мумкин.\nМен уни қучдим:\nБиз бир-биримизга тикилдик.\n-Мен яна битта қути тайёрлаб қўйганман ва Пит йўқлигида унинг уйига қўйиб келганман. Уйидаги телефон жиринглаши билан Питдан асар ҳам қолмайди.\nСоат ўн бирларда Питнинг уйига қўнғироқ қилдим. Ҳар эҳтимолга қарши.\n"http://www.kutubxona.com/wiki/index.php?title=Jek_Ritchi._14-bomba_(hikoya)_/_Kiril&oldid=12806" dan olindi


Англияда тезликни 300 км/соатдан оширган ҳайдовчи қидирилмоқда (видео) — Sof.uz\n28.05 12:24 839 Жаҳон\nАнглиянинг Сассекс графлиги ҳуқуқ-тартибот органлари ходимлари трассада ҳаракатланаётиб, тезликни катта миқдорда оширган Audi RS 6 Avant ҳайдовчисини қидирмоқда. Бу ҳақда “Авторамблер”га асосланиб, Daryo.uz хабар берди.\nSpotted UK YouTube каналида карантин пайтида бўшаб қолган шосседа Audi ҳайдовчисининг соатига 201 миль ёки 323 километр тезликда ҳаракатланаётгани акс этган видео эълон қилинди.\n“Спидометр кўрсаткичи соатига 323 километрга етгани ҳуқуқ-тартибот органлари ходимларини хавотирга солди”, — дейилади хабарда.\nЭндиликда полициячилар ҳайдовчининг шахсини аниқлашга ҳамда уни жавобгарликка тортишга уринмоқда.\n“Видеоёзувни мутахассислар гуруҳи тадқиқ қилмоқда. Гуруҳ ҳайдовчининг шахсини аниқлаш ва уни жавобгарликка тортиш мақсадида текширув олиб бормоқда”, — дейди Суррей ва Сассекс графликлари бош полиция инспектори Майкл Ходдер.\nУнинг сўзларига кўра, видеода қайд этилган дақиқалар Сассекс полицияси кўрган хавфли ва масъулиятсиз автомобиль бошқаришнинг энг қўрқинчли мисолларидан биридир.\nАнглия карантин тезлик\nБугун, 09:26 177 Жаҳон\nКеча, 15:09 2365 Ўзбекистон\n6.07 10:43 289\n4.07 10:32 590 Ўзбекистон


СУЯНСА ОДАМГА СУЯНСИН АЁЛ\nёхуд чироғи ёниқ уйнинг ёруғ ўйлари\nХаёлимда икки КИШИ. Бири-биридан суюк, фариштали. Момо Ҳаво шамол ва бўронлардан пана бўлиб бораяпти. Довул тиниб, қуёш нурлари теваракни илиб-иситиб бораркан, тийрак нигоҳлари билан у ўзидан бир қадам олдинда кетаётган Одам Атонинг соясига меҳр билан боқади. Сояда виқорли, тафтли... Одам Ато ягона ҳамроҳини иссиқ-совуқдан асраб, олис йўлга равона бўлишган...\nЎшандан буён асрлар вақт шамолига чап бериб ўтиб бораётир. Шундан бери она Ер не-не талатўпларга гувоҳ бўлди. «Мен Ҳавоман!» дегич Аёлнинг қучоғи даста гулларга қанчалик тўлган бўлса, кўзёшларига шу қадар ғарқ бўлди у. Инсоният яралибдики, Қобил ва Ҳобилларнинг кечмишидан ОНА ҳали-ҳамон алағда, дилтанг. Заминни уруш майдонига айлантираётган одам боласи ҳали ҳам дунёнинг моҳиятини, эзгуликнинг, ҳаёт отлиқ неъматнинг қадрига етганича йўқ.\nХаёлимдаги титроқларни йиғиб китобни сумкамга жойладим-у, кўчага чиқдим. Йўл-йўлакай асарда учратган аёллар кўз олдимда жонланади. Улар урушнинг қаҳрамон аёллари. Ёзувчи Светлана Алексиевич «Урушнинг аёлдан йироқ қиёфаси» китобини саранжомлаётган вақтда кўпгина Иккинчи жаҳон уруши иштирокчилари бўлмиш – аёллар билан суҳбатлашган, дардлашган. Уларнинг шу кунга қадар парда ортида бўлган изтиробларга, хўрликларга қоришиқ кунларини рўйи-рост кўрсатиб берган. Ҳар бир хотирада ҳаётнинг синиқ лавҳалари мужассам. Бу хотираларни ўқиш мушкул, қон ҳиди анқиётган, чанг-тўзон кўтарилган, кўзларида тубсиз соғинч қотиб қолган мурдаларни «кўриш» азоб. Бироқ урушдек ваҳшатда ҳам эзгулик топа билган, ёруғ тушлар кўра олган инсон бор экан, бу ёзуғни ўқиш мароқли.\nМени ўраб турган кентнинг ҳар бир бурчида Тинчликнинг саси, кулгулари эшитилади. Заминда баҳорнинг сўнгги кунлари кечади. Қушлар чарх уриб, тумшуғида емишни полапонига етказиш пайида. Шу онда қирғинбарот паллаларда табиатнинг бу жонсарак жонзотларининг ҳоли нима кечган экан-а? деб ўйлаб қоламан.\n«Кеч кузда қушлар учиб кетаяпти... узундан узун қушлар галаси. Немис ва бизнинг артиллерия ўқ узмоқда, улар эса учиб кетишяпти. Уларга қандай айтасан, қандай огоҳлантирасан? «Бу ердан учманг! Бу ерда отишма бўлаяпти!» дейсанми? Қандай айтасан? Қушлар бир-бир ерга қулайди...»\nМен бўлса ён дафтаримнинг бир четига «Осуда юртнинг осмонига қарғалар ҳам ярашади», деб ёзиб қўйган эдим. Чиндан ҳам ярашади. Тинчликда ҳамма нарса кўҳлик. Қалдирғочлар эркин парвоз қилаётган кўкка жимгина термиламан. Улар ҳадемай жануб томон учиб кетишади, аммо қайтиш учун кетишади. Чунки бу масканда улар учун ҳаловат бор.\nИлгари шу ҳақдаги фильмларни кўрсам, урушда барча ёвузликлар мужассам, деб ўйлардим. Янглишган эканман.\nЯна китобдаги хотиралар кўз ўнгимда жонланади:\n«Менинг палатамда икки киши ётарди... Биттаси немис, иккинчиси бадани куйган ўзимизнинг танкчи. Уларнинг олдига кирдим.\n– Мен яхшиман, – деб жавоб берди бизнинг танкчи. – Бунинг аҳволи чатоқ.\n– Ахир у фашист-ку!..\n– Йўқ, мен яхшиман, унинг аҳволи ёмон.\nУлар ортиқ душман эмас, энди улар одамлар, шунчаки бирга ётган икки ярадор».\nПойтахт кўчалари бўйлаб кезарканман, уруш вақтида ўн тўртта етим болани асраб олган Шомаҳмудовлар оиласи шарафига қўйилган ҳайкаллар ёнидан чиқаман. Норасидаларга ота-она бўлган бу инсонлар миллатимизнинг дарёдил эканлигини яна бир бор дунёга кўрсатиб қўйганлигини, меҳр ва оқибат миллат ва чегара билмас тушунчалар эканлигини ҳис этаман.\nАсарда эса шундай эсдаликлар бор:\n«Бу Берлинда бўлган воқеа... Шундай бир ҳолатга дуч келганман: кўчада кетаётсам, олдимдан автоматини кўтариб бир бола югуриб чиқди – урушнинг охирги кунлари эди. Сўнгги кунлар. Қўлимда автомат. Тайёр турибди. У менга қараб, кўзларини пирпиратиб, йиғлаб юборди. Ўзимга ишонмайман – мен ҳам йиғлаб юбордим...»\n«Ҳар бир боланинг елкасига нон учун халта осилган, белига шўрва ва иккинчи овқат – бўтқа, нўхат учун идишча қистирилган. Уларнинг қорнини тўйдирардик, даволардик. Ҳатто бошларини силардик... Биринчи марта силаганимда... қўрқиб кетдим... мен-а? мен! Немис боласининг бошини силасам...»\nБугун шаҳарни пиёда кезгим келди. Машинада ён-верингга қарай олмайсан. Фақат йўлга қараш одамни толиқтиради баъзан. Сайрнинг эса гашти бўлак. Айниқса, хаёлингда ҳали ҳамон урушнинг даҳшатлари акс этган китоб турган пайтда. Солиштириш, таққослаш ва энг муҳими, шукур қилиш учун. Кўз ўнгимда тўкин ва фаровон ҳаётидан масрур юртдошларимнинг ёрқин чеҳралари фотолавҳа янглиғ муҳрланиб қолади.\nБағрига китобларни босганча, узун, ёйиқ сочларини шамолга бериб, баланд зинадан оҳудек сакраб тушаётган талаба қизнинг порлоқ, чиройли кўзлари...\nБекатда ўтириб, гапдан бўшамай, бир гапириб, ўн кулаётган онахонлар...\nОнасининг қучоғидан тушиб, оқ капалак ортидан ҳайрат билан боқиб қолган марварид нигоҳли қизалоқ. Улар тарихга эврилаётган бугуннинг бахтиёр тасвири.\nЙўлда гул дўконига кирдим. Негадир ўзим учун гул сотиб олгим келди шу чоқда. Оқ, сариқ, пушти, ҳаворанг ва қизил гуллар... Гуллар ҳам тинчликни севишади, беҳадик тўп-тўп бўлиб очилаверишади.\n«Дала гулларини кўрсам – урушни эслайман. Урушда биз гул узмасдик. Гулдаста терсак ҳам, фақат кимнидир кўмаётганда... хайрлашиш учун терардик...»\nХаёлимдагини сездирмай, гулчи аёлни кузатаман. У гулларни саралаб менга узатаркан, ўз ишини жуда яхши кўришини, гулларнинг ҳам тили, юраги борлигини таъкидлайди. Аёлнинг атрофида эса асаларилар. Гўзал манзара. Сотувчи ариларга парво қилмайди, аксинча уларнинг бол йиғишини завқ, сабр билан кузатади...\n«Фронда Гейне шеърларини қайта ўқий олишимга сира ишонмасдим. Севимли адибим – Гётени қўлга олмасам керак деб ўйлардим».\nМен эса йўл бўйи Бахни, Моцартни, «Чўли ироқ»ни, «Муножот»ни тингладим. Куйлар инсониятни фақат эзгулик бирлаштира олишини, оҳанг ва адабиётгина одамзотга Бахт келтиришини, муҳаббат чегара билмаслигини, замон танламаслигини таъкидлашди.\nАйни дақиқаларда ҳам она заминнинг қай ерларида уруш олови ўчмаган. Ҳозир ҳам оналарнинг бағридан гўдаклари юлиб олинаяпти. Болаларнинг қўлларига қурол бериб, ота уйини ўққа туттиришаяпти. Шундай кезларда Ватанимиздаги ҳар бир чироғи ёниқ хонадондагилар отаётган мусаффо тонгга, хотиржамлик билан ботаётган кунга шукур қилишмоқда. Бешикда пишиллаб ухлаётган гўдак ҳаққи ОНАлар қўлини дуога очиб, юртга омонлик, оламга тинчлик сўрашмоқда. Эшикдан ризқ-насиба кўтариб кириб келаётган ОТАларга сиҳат, иймони бутунлик тилашмоқда.\nХаёлимда яна икки КИШИ. Момо Ҳаво Ҳазрати Одамга суяниб боради. Ундан нажот кутади. Ана шу нажот, меҳри ва шафқати билан Одам Ҳавога суюкли. Ўтда ҳам, сувда ҳам, ҳаёт ва мамотда ҳам...


@qalbdavosi - Статистика канала QALB DAVOSI. Telegram Analytics\n@qalbdavosi Нравится 1\nРасулуллоҳ соллаллоҳу алайҳи васаллам дедилар: «Банда (бошқа бир) банданинг айбини яширса, АЛЛОҲ қиёмат куни унинг айбини яширади»\n( Имом Муслим: 2590)\n15 Sep, 06:17\n12 Sep, 08:53\n11 Sep, 07:39\n7 Sep, 06:00\n15 Aug, 08:34\nGEOX Мужской обувь\n🕋 НАМОЗ САБОҚЛАРИ 📚\n25 Jul, 05:01\nIslom Dunyosi ?\n9 Jul, 13:30\n3 Jul, 01:51\nКаналы, которые цитирует @qalbdavosi\n2 Aug, 13:47\n27 Jul, 01:18\n21 Jul, 02:13\n16 Jul, 18:47\n11 Jul, 15:56\nISLOM QURON TV\n?Sharf va Romollar?\nQALB DAVOSI 21 Sep, 19:15\nРаҳм-шафқат сотилмайди ҳам, сотиб олинмайди ҳам. У покиза қалбларнинг тубига ўрнашган бўлади.\nQALB DAVOSI 20 Sep, 18:59\nҒовак нарса сувни шимиб олгани каби, Қуръон ҳам қалбдан хафаликни шимиб олади. Қуръонни маҳзунликда ўқисанг, қалбингга малҳам бўлади, шод-хуррамликда ўқисанг, саодатингни янада зиёда қилади.\nQALB DAVOSI 19 Sep, 18:57\n«Саҳарликнинг барчаси баракадир. Бир қултум сув ичиб бўлса ҳам саҳарлик қилинглар. Зеро, саҳарлик қилувчиларга Аллоҳ азза ва жалла ва У Зотнинг фаришталари салавот айтишади».\nQALB DAVOSI 19 Sep, 15:44\n🕌 ﷽ 🕌\n«Сизларга мисвок ҳақида кўп гапирдим», дедилар».\nQALB DAVOSI 19 Sep, 15:43\nУстоз ФОЗИЛ ҚОРИ ЁСИН ҲОЖИ ЎҒЛИ СОБИРОВ.\nЖума кунидаги савоб амаллар - 3. Пайғамбаримиз (С.А.В) га саловат этишлик 🎼\n1,23 МБ 💾\nQALB DAVOSI 19 Sep, 15:40\nРепост из: QALB DAVOSI\nЖума куни салавот айтиш:\nБисмилаҳир Роҳманир Роҳим\nАссалому алайкум ва раҳматуллоҳи ва барокатуҳ. Бугунги саййидул айём барчаларингизга муборак бўлсин. Ушбу муборак кунда – қилинган дуолар, ибодатлар ва амаллар учун савоби кўпайтирилиб берадиган кунда – барчангизга чиройли ва гўзал амаллар қилишни Аллоҳ таолонинг Ўзи насиб айласин.Бугун сизлар билан одамзотнинг афзали, икки олам сарвари бўлган Расулуллоҳ соллаллоҳу алайҳи васалламга жума кунида саловат ва салом айтишнинг фазллари ҳақидаги маълумотлар билан танишиб чиқсак. Ушбу сатрлар билганлар учун эслатма, билмаганлар учун эса маълумот бўлади, деган умиддамиз, иншааллоҳ.\nПайғамбаримиз соллаллоҳу алайҳи васалламга саловат ва салом айтиб туриш – ҳар бир банданинг бурчи. Аллоҳ таоло шунга амр қилган. Аммо жума куни Пайғамбаримиз соллаллоҳу алайҳи васалламга саловат айтиш яна ҳам зарур ва алоҳида фазилатга эгалигини ушбу ҳадисдан билиб оламиз.\nРасулуллоҳ соллаллоҳу алайҳи васаллам дедилар: «Банда (бошқа бир) банданинг айбини яширса, АЛЛОҲ қиёмат куни унинг айбини яширади» ( Имом Муслим: 2590) https://t.me/qalbdavosi\nQALB DAVOSI 19 Sep, 14:42\nРепост из: Мустахкам оила.\n🌸Солиҳа аёлнинг қизига айтганлари:\n☘ Қизим, Аллоҳ сенга муносиб кўрганни севиб, қадрига ет. Аёл кишининг энг катта хатоси – эри билан бошқанинг эрини солиштирмоғидир.\n☘ Қизим, шуни билгинки, кимларнидир сенинг эрингга ҳам ҳаваси келади. Эрингнинг бошқаларда йўқ яхши сифатлари ҳам борлигини унутма!\n☘ Қизим, саҳобия аёллардан ўрнак ол. Улар "Биз эрларимизга сизлар амирларингга муомала қилганингиздек муомала қиламиз", дер эдилар.\n☘ Қизим, рашк бобида ҳаддан ошмагин! Ноўрин рашк – оила бахтига рахна солувчи ва ортиқча рашк талоқнинг калитидир.\n☘ Қизим, ақлли аёл эрининг қалбидаги муҳаббатни уйғота олади ва эри нималардан рози бўлиши ва нималардан ғазабланишини яхши билади.\n☘ Қизим, эрингни хобхонада ўн йиллик турмуш ўртоғим, деб бил. Ҳаётда эса унга ўн кунлик куёвга муомала қилгандек муносабатда бўл.\n☘ Қизим, эринг учун зийнатланишни зинҳор тарк қилмагин! Энг яхши зийнат – сурма ва энг яхши атир сувдир.\nАллоҳ таоло Таҳрим сурасининг олтинчи ояти каримасида қуйидагича марҳамат қилади: БИСМИЛЛАҲИР РОҲМАНИР РОҲИЙМ «Эй иймон келтирганлар, ўзларингизни ва аҳли оилаларингизни ёқилғиси одамлар ва тошлардан иборат дўзах оловидан сақлангиз!».\nQALB DAVOSI 19 Sep, 12:40\nQALB DAVOSI 19 Sep, 12:37\nQALB DAVOSI 19 Sep, 12:35\n«Расулуллоҳ соллаллоҳу алайҳи васаллам қирқ ёшларида (пайғамбар қилиб) юборилдилар. Маккада у зотга ўн уч йил ваҳий юборилиб турди.\nСўнгра ҳижратга амр қилиндилар. Шунда Мадинага ҳижрат қилдилар ва у ерда ўн йил истиқомат қилдилар. Сўнгра у зот соллаллоҳу алайҳи васаллам вафот қилдилар».\nМуаллиф: Шайх Муҳаммад Содиқ Муҳаммад Юсуф раҳимаҳуллоҳ\nQALB DAVOSI 19 Sep, 12:31\nҚишлоқларининг номи «Садум» бўлиб, улар Аллоҳ таоло Ўз китобида зикр қилганидек нопок ишлар билан машғул бўлардилар. Улар бутун мавжудотлар ичида ҳеч бир жонзот қилмаган ишни қилиб, эркакларнинг орқасига яқинлик қилар ва бошқа мункар ишларни амалга оширар эдилар.\nИбн Аббос розияллоҳу анҳумо айтган эканлар: «Ўнта хислат Лут қавми амалларидандир: сочни силлиқ қилиб тараш, тугмаларни қадамай юриш, ёнғоқ отиш, майда тош отиш, каптар учириб ўйнаш, бармоқлар билан ҳуштак чалиш, бўғимларни қирсиллатиш, изор (иштон)ни узун қилиб судраб юриш, устки кийимлар (чакмон)нинг орқасини кесиш, маст қилувчи ичимликлар ичишга муккасидан кетиш ва эркакларга яқинлик қилиш».\nРивоят қилишларича, тўрт тоифа одамлар Аллоҳнинг ғазабига дучор бўлган ҳолда тонг орттириб, Аллоҳнинг қаҳрини келтирган ҳолда кунни кеч қиладилар: Ўзларини эркакларга ўхшатувчи аёллар, ўзларини аёлларга ўхшатувчи эркаклар, ҳайвонга яқинлик қилувчи кимса ва эркакларга яқинлик қилувчи кимса.\nРивоят қилишларича, агар бир эркак бошқабир эркакнинг устига чиқса, Арш Аллоҳ таолонинг ғазабидан қўрққанидан титраб кетади. Осмонлар ҳам ерга қулаб тушишига бир баҳя қолади. Шунда фаришталар осмоннинг ҳар тарафидан тутиб: «Қул ҳуваллоҳу аҳад»ни охиригича ўқийдилар.\nШундагина, Аллоҳ азза ва жалланинг ғазаби босилади.\nАсарлардан бирида келганки, етти тоифа одамларга Аллоҳ қиёмат кунида қарамайди, уларни (гуноҳларидан) покламайди, бутун оламлар (барча мавжудотлар) билан бирга тўпламайди ва уларни дўзахга биринчилар қаторида киргизади. Агар тавба қилсалар, бу уқубатлардан халос бўладилар. Зеро, кимки тавба қилса, Аллоҳ унинг тавбасини қабул қилади. (Улар: қўлига алоқа қилувчи ва қилдирувчи, маст қилувчи нарсаларга муккасидан кетган кимса, ота-онасига қўл кўтарувчи, ҳаттоки улар унинг дастидан дод дейдилар, қўшниларига озор берувчи, ҳаттоки уни одамлар лаънатлайдилар ва қўшнисининг хотини билан алоқа қилувчи кимса).\nQALB DAVOSI 18 Sep, 17:49\nQALB DAVOSI 17 Sep, 18:50\nХато йўлда кийикдек учқур бўлганингдан кўра тўғри йўлда тошбақадек секин юрганинг афзал.\nQALB DAVOSI 17 Sep, 12:47\nЖАННАТГА кирмайдиганни битта тоифаси.\n736 КБ 💾\nQALB DAVOSI 17 Sep, 12:45\n38 - MUSULMON DINSIZ AYOLGA UYLANISHI 🎧\n1,21 МБ 💾\nQALB DAVOSI 17 Sep, 12:43\n631 – hadis – Har bir narsani Allohdan so’rash🎧\nQALB DAVOSI 17 Sep, 12:42\n630 – hadis – Har bir narsani Allohdan so’rash🎧\nQALB DAVOSI 17 Sep, 12:39\nАллоҳ азза ва жалла Ўзининг улуғ китобида Лут алайҳиссалом қавми ҳақидаги қиссани бир неча ўринда эслатиб ўтган. Жумладан айтади: «Энди қачонки Бизнинг фармонимиз (яъни, азобимиз) келганида, у жойларни остин-устин қилиб юбордик ва уларнинг (кофирларнинг) устига Парвардигорингиз даргоҳида белгилаб қўйилган сопол тошларни пайдар-пай ёғдирдик. У жойлар бу золимлардан (Макка мушрикларидан) йироқ эмасдир» (Ҳуд сураси, 82–83).\nИслом умматининг золимлари ҳам уларнинг «ҳунари»ни такрорласалар, улар каби жазоланишлари ҳеч гап эмас. Шунинг учун ҳам Пайғамбаримиз соллаллоҳу алайҳи васаллам айтган эдиларки: «Умматим хусусида қўрққан нарсаларимнинг энг қўрқинчлироғи Лут қавмининг амалидир» (Ибн Можа ривояти).\nБошқа бир ҳадиси шарифда эса: «Лут қавми амалини қилган кимсани Аллоҳ лаънатласин», деб уч бора такрорлаганлар (Ибн Ҳиббон ривояти).\nЯна бир ҳадисда: «Лут қавми амалини қиладиган кимсаларни учратсангиз, қилувчини ҳам, қилдирувчини ҳам ўлдиринглар», дейилган (Абу Довуд, Термизий, Ибн Можа, Байҳақий ривояти).\nИбн Аббос розияллоҳу анҳумо айтганлар: «Баччавозларни Лут қавми жазолагани сингари, қишлоқдаги энг баланд бинодан улоқтирилади. Сўнг устларидан тош ёғдирилади».\nАллоҳ таоло пайғамбари Лут алайҳиссаломнинг қавми билан мунозара қилгани ҳақида хабар бериб, шундай дейди: «Сизлар бутун оламлардан (ажраб – ҳеч бир жонзот қилмаган ишни қилиб, аёлларга уйланиш ўрнига) эркакларга яқинлашурмисизлар?! Ва Парвардигорингиз сизлар учун яратган жуфти ҳалолларингизни тарк қилурмисизлар?! Йўқ, сизлар ҳаддан ошгувчи қавмдирсизлар» (Шуаро сураси, 165–166).\nСизлар ҳеч бир жонзот қилмайдиган ишни қилиб, яъни аёлларни қўйиб эркакларга яқинлик қилиш билан инсонийлик чегарасидан чиқиб, ҳайвон даражасига тушиб қолдинглар. Ҳаттоки, ҳайвон ҳам бу ишдан жирканади. Сизлар ҳайвонлардан ҳам тубан, ярамас кимсаларсиз.\n«...ва уни нопокликлар қилувчи бўлган қишлоқ (аҳли)дан нажот бердик. Дарҳақиқат, улар ёмон бузуқ қавм эдилар» (Анбиё сураси, 74).\nQALB DAVOSI 16 Sep, 18:10\nQALB DAVOSI 15 Sep, 18:02\nЎзига ишонган киши ёлғон гапирмайди. Ўзини азиз деб билган киши хиёнат қилмайди.


Хонабод ҳокими Мусахон Мамадалиев вафот этди – Газета.uz\nФото: Андижон вилояти ҳокимияти матбуот хизмати\nАндижон вилоятида Хонобод ҳокими Мусахон Мамадалиев вафот этди. Ўлимига ўткир юрак қон-томир етишмовчилиги сабаб бўлгани маълум қилинди. Аввалроқ эса унинг пневмония билан даволанаётгани ҳақида хабар берилган эди.\n29 сентябрь 2020, 19:41 Сиёсат\n29 сентябрь куни Андижон вилояти Хонобод шаҳар ҳокими Мамадалиев Мусажон Мўминжонович вафот этди, дея хабар қилди вилоят маъмурияти матбуот хизмати.\nҲокимлик маълумотларига кўра, у ўткир юрак қон-томир етишмовчилиги касаллигидан вафот этган.19 сентябрь куни Kun.uz Мусахон Мамадалиев ва бошқа уч туман ҳокимининг пневмониядан даволанаётгани ҳақида хабар берган эди. Андижон вилояти ҳокимлиги «Газета.uz»га ушбу ташхис ҳақида маълумотга эга эмаслигини айтди.\nМусахон Мамадалиев 1971 йил 29 мартда Андижон вилояти Шаҳрихон туманида туғилган. Тошкент политехника институтини (1994), Тошкент молия институтини (2003), президент ҳузуридаги Давлат бошқаруви академиясини тугатган (2009).


Иш берувчи баъзи ходимларнинг лавозим йўриқномаларига қўшимча киритиб, мутахассисликлари бўйича янги талаблар қўйиб, мажбуриятлари доирасини кенгайтирмоқчи. Буни қандай қилиб тўғри бажариш мумкинлиги ҳақида меҳнат ҳуқуқи бўйича «Норма» эксперти Ленара ХИКМАТОВА гапириб берди: ...\nКорхонада ИМТҚнинг мавжуд эмаслиги нимага сабаб бўлади\nКорхонада ички меҳнат тартиби қоидаларининг мавжуд эмаслиги нималарни келтириб чиқариши мумкин? Бунинг учун юридик шахсни жазолашлари мумкинми? Нима мавжуд ИМТҚнинг ҳақиқий эмаслилигига олиб келади? Buxgalter.uz илтимосига биноан саволларга меҳнат ҳуқуқи бўйича “Норма” эксперти Ленара ХИКМАТОВА жавоб берди: ...\nИнсоннинг фамилияси, исми ва – назарий жиҳатдан – ҳатто отасининг исми ҳам унинг умри давомида турли асосларга кўра ўзгариши мумкин. Кўпинча бу ходима, масалан, турмушга чиққанда ёки аксинча, фамилиясини ўзгартирган ҳолда ажрашганда рўй беради. Турли давлат органларининг реестрларида чалкашлик бўлмаслиги учун бундай вазиятда ходиманинг ўзи ва бухгалтерия ходимлари нима қилишлари керак? “Идоралараро ахборот алмашиш”га ишонса бўладими? Ёки барибир мустақил равишда ҳаракат қилишга тўғри келадими? Buxgalter.uz ушбу масалани тушунишга ҳаракат қилди. ...\nБандлик ва меҳнат муносабатлари вазирлиги mehnat.uz расмий сайтининг “Фаолият йўналишлари” бўлимида янги рукн – “Профессионал стандартлар” пайдо бўлди. Унда 833 касб ва мутахассисликлар бўйича ҳужжатлардан фойдаланиш имконияти мавжуд ва ушбу база яна кенгайтирилади. Бу ҳужжатлардан қандай фойдаланиш ҳақида buxgalter.uz илтимосига биноан Бандлик ва меҳнат муносабатлари вазирлигининг Профессионал стандартларни ишлаб чиқиш ва жорий этишни мувофиқлаштириш бўлими бошлиғи Элла ГРАНОВСКАЯ гапириб берди: ...\nЧет эллик таъсисчи учун рухсат берувчи ҳужжатлар\nКорхона чет эллик таъсисчини штатга қабул қилмоқчи. Бунинг учун қандай рухсат берувчи ҳужжатлар олиш зарур ва буни ҳар доим амалга ошириш лозимми? Buxgalter.uz илтимосига биноан саволга «Assistance In Tax» солиқ маслаҳатчилари ташкилоти директори Радмила КАРИМОВА жавоб берди: ...\nХодимнинг меҳнат мажбуриятлари ҳеч қаерда қайд этилмаган бўлса, ушбу мажбуриятларни бузгани учун уни ишдан бўшатиш жуда қийин бўлади. Тўғри тузилган лавозим йўриқномаси бу масалада иш берувчига ёрдам беради. Уни қандай тузиш ва у билан қандай ишлаш ҳақида меҳнатга оид ҳуқуқ масалалари бўйича «Норма» эксперти Ленара ХИКМАТОВА гапириб берди: ...\nИшга қабул қилинаётган янги ходим қандайдир шахсий сабабларга кўра олдин қаердадир ишлагани ҳақида индамай қўйиши мумкин. Меҳнат дафтарчаси мавжудлигини қандай текшириш ҳақида «Норма»нинг кадрлар масалалари бўйича эксперти Ленара ХИКМАТОВА гапириб берди. ...\nҲар бир корхона штат жадвалига эга бўлиши шартми? Тасдиқланган бланка ва уни тўлдириш бўйича йўриқнома мавжудми? Хусусий корхонанинг штат жадвалига лавозимлар Классификаторида мавжуд бўлмаган лавозимни киритиш мумкинми? Ушбу масалаларни тушуниб олиш учун buxgalter.uz ҳужжатларининг намуналаридан ва «Норма»нинг кадрлар масалалари бўйича эксперти Ленара ХИКМАТОВАнинг тушунтиришидан фойдаланинг. ...\nКорхона раҳбари билан меҳнат контракти қандай тузилади\nМЧЖга раҳбар билан тузиладиган меҳнат шартномасининг намунаси керак бўлди. Кадрлар хизмати 19.04.2003 йилдаги 189-сон ВМҚга 4-илова – "Акциядорлик жамиятининг ижро этувчи органи раҳбарини ёллаш тўғрисида намунавий меҳнат шартномаси"ни топди. Бироқ у амал қилмай қўйган, ўз кучини йўқотган. Ундан намуна сифатида фойдаланиш мумкинми? Ёки вазиятдан чиқишнинг бошқа йўли борми? «Норма» эксперти Ленара ХИКМАТОВА махсус buxgalter.uz учун ушбу масалага ойдинлик киритди. ...


Ашраф Ғани тез орада Афғонистонга қайтишга ваъда берди – Газета.uz\nФото: Ashraf Ghani/ Facebook\nLotinchada 19 август 2021, 11:22 Жаҳон\nАфғонистон президенти Ашраф Ғани мамлакатни тарк этганини «қон тўкилишини олдини олиш зарурати» билан изоҳлади. Бу ҳақда у чоршанба куни Facebook`даги видеомурожаатида маълум қилди, дея хабар бермоқда ТАСС.\nУ ҳозирда Бирлашган Араб Амирликларида эканини тасдиқлади. «Мен Кобулни тарк этишга мажбур бўлдим, пойтахтда қон тўкилишининг сабабчиси бўлишни хоҳламадим», — дея таъкидлаб, «уни қидиришгани» ҳақида айтди.\n«Соқчилар толиблар пойтахтга киргани ва тўнтаришга ўхшаган бир нима бўлгани ҳақида айтганида мен саройда эдим», — деди Ғани.\nҒани ўзини хоин деб ҳисобламаслигини таъкидлади. «Мен ўз Ватанимга хиёнат қилмаганман ва ҳаммадан миш-мишларга эътибор бермасликни сўрайман, биз Кобулга тинчлик тиладик ва унинг йўқ қилинишини хоҳламадик. Умид қиламанки, Афғонистондаги уруш якун топади. Бу муваффақиятсизлик учун бизнинг қуролли кучлар жавобгар эмас, бу бутунлай сиёсатчилар зиммасида», — деди у.\nШунингдек, у «Толибон» билан Кобул хавфсизлигини таъминлаш ва ҳокимиятни тинч йўл билан ўтказиш бўйича музокаралар олиб борганини қайд этди.\nҒани тез орада мамлакатга қайтишга ваъда берди.\n«Мен [Бирлашган Араб] Амирликларидаман, лекин яқин келажакда ўз Ватанимга қайтаман», — дея, қайтишдан олдин «бошқалар билан маслаҳатлашаётганини» айтди. Ашраф Ғани «Афғонистонда адолатга эришиш учун» ҳаракатларини давом эттиришини таъкидлаб, афғонлар манфаати учун курашмоқчи эканини маълум қилди.\nҒани, шунингдек, катта миқдордаги пулни мамлакатдан олиб чиқиб кетгани ҳақидаги хабарларни асоссиз деб атади.\nЭслатиб ўтамиз, 15 август куни «Толибон» ҳаракати аъзолари Қобулга кириши билан Афғонистон президенти Ашраф Ғани ва унинг энг яқин ёрдамчилари мамлакатни тарк этган эди. ОАВ ва ижтимоий тармоқларда Ўзбекистон ҳудудида Афғонистон этник гуруҳларининг айрим шахслари ва етакчилари борлиги ҳақидаги хабарлар тарқалган эди.\nКейинроқ Ўзбекистон ТИВга тегишли бўлган «Дунё» ахборот агентлиги Ўзбекистонда Афғонистон этник гуруҳларининг арбоблари ва етакчилари йўқлиги ҳақида маълум қилган.\nЧоршанба куни эса БАА Ташқи ишлар вазирлиги Ашраф Ғани оиласи билан Бирлашган Араб Амирликларида эканлиги ҳақида хабар берган.\nАшраф Ғани оиласи билан БААда 18 август 2021, 20:17\nАшраф Ғани, Абдул-рашид Дўстум ва бошқа Афғонистон етакчилари Ўзбекистонда эмаслиги айтилди 17 август 2021, 18:23\nАшраф Ғани Афғонистонни тарк этди. Толиблар мамлакатда Ислом амирлигини тузмоқчи 16 август 2021, 00:47


ЧЕТ ТИЛЛАРИНИ ТЕЗ ВА ОСОН ЎРГАНИШ\nБунга қандай эришиш, луғат бойлигини ошириш мумкин?\nЯна бир ўқув йили тугаб, фарзандларимиз аллақачон ёзги таътилни бошлаб юборишди. Хўш, улар таътилни қандай ўтказса, фойдали бўлади?\nҚуйида хорижий тиллар бўйича мутахассис-педагог ёзги таътил давомида болаларнинг луғат бойлигини ошириш борасида керакли кўрсатмалар беради.\nАгар хорижий тилни ўрганаётган ўқувчи етарлича сўз бойлигига эга бўлмаса, унинг учун чет тилида эркин мулоқот қила олиши муаммо бўлиб қолади. Луғат захирасини муттасил бойитиб бориш боланинг муомала салоҳиятини ривожлантиришга катта ёрдам беради.\nЎқувчилар грамматикани қанчалик яхши ўрганмасин, товушлар қанчалик яхши ўзлаштирилса ҳам, кенг маъноларни ифода этадиган сўзларсиз инглиз тилида сўзлашув бирон бир мазмунли тарзда амалга ошмайди. Шу сабабдан луғат бу тилни билишнинг асосий таркибий қисми ҳисобланади. Бундай фаолият ўқувчиларнинг яхши тинглаши, гаплашиши, ўқиши ва ёзиши учун замин яратади. Шунинг учун сўз бойлиги захирасини самарали ошириб бориш хорижий тилни муваффақиятли ўзлаштиришда муҳим аҳамиятга эга.\nИнглиз тилидаги юз минглаб сўзларни ўз ичига олган луғатни ўргатиш аввалига жуда мураккаб кўриниши мумкин. Аммо ўқитувчи ўз мутахассислиги бўйича етарлича тажрибага эга бўлса, бу муаммонинг ечимини топа олади. Ўқувчилар ўрганган ҳар бир сўзни кўрсатиб бериши шарт эмас, баъзиларини шунчаки ёдда тутишлари керак. Шундай қилиб ўқувчиларнинг эҳтиёжлари ёки талаблари учун фойдалилиги ва тезлиги бўйича нимани ўргатиш ва ўрганишни танлаш жуда муҳимдир.\nСўз бойлигини орттириш усуллари сифатида қуйидагиларни санаб ўтиш мумкин:\nТаъриф бериш: таъриф аниқ эканига ишонч ҳосил қилиш лозим. Агар ишончингиз комил бўлмаса, боланинг луғати орқали текшириб кўриш, тўғри тушунганини текшириш учун саволлар бериш мумкин.\nТаржима қилиш: агар бола биринчи навбатда ўз она тилини яхши билса, таржима қилиши тез ва самарали бўлади. Эсда тутингки, ҳар бир сўз тўғридан-тўғри таржимага эга бўлмаслиги мумкин.\nИмо-ишора: бу, айниқса, ҳаракат феълларига яхши таъсир қилади ва у қизиқарли ҳамда эсда қоларли бўлиши мумкин. Ўқувчи учун бу усулнинг мақсади сўзни тасвирлаш учун ҳаракатлардан фойдалана олишдир.\nСўзнинг маънодош ёки зид маънолиларини топиш: ўқувчи аллақачон билган сўзларини ишлатиш, маъносини англаш учун самарали бўлиши мумкин. Бу усулни болаларга турли ўйинлар воситасида тушунтириш янада самарали бўлади. Масалан, доира ичига бир сўзни ёзиб, атрофига унинг маънодошларини топиб ёзиб чиқиш вазифаси қўйилади. Ёки бир нечта қоғозчаларга ёзилган сўзларнинг орасидан уларнинг антоним жуфтликларини ажратиб чиқиш талаб этилади.\nСўзларни нутқ жараёнидаги мисоллар воситасида ўргатиш: ҳар бир сўз ишлатилганда нутқнинг шу парчаси ҳақида ўйлаш ҳамда маъносини янада аниқроқ тушунтириш учун мисоллар келтириш зарур.\nҲар қандай қийин сўзни ёзиб олиб нутқ парчасидан фойдаланишнинг босқичларини биргаликда қўллаш мумкин. Болалар янги сўзларни айтиб беришлари ва матн парчадан қандай самарали фойдаланишларини назорат қилиб бориш керак. Бу усул маънони аниқлаш учун парчага оид маслаҳатларни қидириш ва улардан фойдаланишнинг матнга асосланган жараёнида нутқни ва тинглашни ўз ичига олган қизиқарли усулдир.\nБундай усуллар хорижий тиллардаги янги сўзларни ўрганишда болалар учун ҳам фойдали, ҳам қизиқарли, ҳам эсда қоларли бўлади.\nҚуйидаги усуллардан фойдаланган ҳолда болаларга янги сўзларни қулай ва осон ўргатиш мумкин:\n• Болаларингизга бир нечта сўз бирикмаларини беринг ва уларнинг маъноси ва талаффузини топиш кераклигини айтинг.\n• Турли сўзлар ёзилган варақчалар тайёрлаб, болаларингиздан улардаги сўзларнинг ўқилиши ва таржимасини сўранг. Бу билан болалар сўзнинг шаклини ҳам айнан эслаб қолиб, бехато ёзишни ҳам ўрганиб бориши керак.\n• Болаларингиздан бир гуруҳ сўзларни турли тоифаларга ажратишни сўранг. Масалан, ҳаво, денгиз, қуруқликдаги транспорт воситаларининг номлари рўйхати.\nБу ўйинни ўйнаш учун қоғозга нарса чизиб, устига сўз ёзасиз. Фарзандларингиз ўзларининг қоғозларидаги қутичага белгилашлари мумкин, агар у сиз ўқиган сўзнинг антонимини ўз ичига олган бўлса, шу нарсани эслатингки, улар эшитган сўзларини эмас, балки унинг антонимини белгилашлари керак.\nБолаларни янги сўзлар билан таништириш ва луғат бойлигини янада оширишнинг самарали усулларини тадбиқ этишда ушбу тавсиялар сиз учун фойдали бўлади. Мазкур илмий асосланган усуллардан фойдаланиш фарзандингиз тилни тезроқ ўрганиши, сўзни тез эслаб қолиши ва шу осон ўрганиш усуллари ёрдамида инглиз тилида гапириш қобилиятини оширишга ёрдам беради.\n🕔10:38, 03.07.2020 ✔208\n🕔10:37, 03.07.2020 ✔198\nБОЗОР ВИРУС ЎЧОҒИГА АЙЛАНМАСЛИГИ УЧУН\n🕔12:52, 26.06.2020 ✔400\nОддий қоидалар назоратчининг эмас, ўзимизнинг саломатлигимиз учунлигини англашимиз зарур\n✔ 208 🕔 10:38, 03.07.2020\n✔ 198 🕔 10:37, 03.07.2020\n✔ 400 🕔 12:52, 26.06.2020\nХалқда бир яхши гап бор: қалдирғоч тинч жойда уя қуради. «Тинч жой» деганда фақатгина урушлар ва ҳарбий тўқнашувлардан холи ҳудуд тушунилмайди. Тинч жой ҳар томонлама қулай, инсонлар эмин-эркин ўз ишини қила оладиган, биров-бировнинг жонию молигагина эмас, ҳурмати, ор-номуси, қадрияти, қалби ва этиқодий эркинликларига ҳам дахл қилмайдиган жойдир.\n✔ 232 🕔 12:47, 26.06.2020\n✔ 137 🕔 12:27, 26.06.2020


Эзгулик ва эҳсон, ибодат мавсуми Рамазонга етганимиз улуғ бир неъмат. Аллоҳ таоло бу ойда гуноҳлардан покланишимиз, нафсларимизни тарбиялаб, тоатларга ўргатишимиз учун бизга рўзани фарз қилди, Қуръон тиловатига, кечалари қоим бўлишга, хайр-эҳсон қилишга ундади.\nШубҳасиз, бу ойнинг энг улуғ ибодати рўзадир. Расулуллоҳ (соллаллоҳу алайҳи ва саллам) айтдилар: “Одам боласининг ҳар бир (яхши) амали савоби ўн баробардан етти юз баробаргача кўпайтириб берилади. Аллоҳ таоло айтди: “Фақат рўза мустасно. Албатта, у Мен учун ва унга Ўзим мукофот бераман. Банда шаҳвати ва таомини Мен учун тарк қилади”” (Имом Муслим ривояти).\nРўза инсонни ёлғизликда ҳам, одамлар орасида ҳам Аллоҳ таолони унутмасликка, тоатларга сабрли бўлишга, доим гўзал хулқли бўлишга, Аллоҳ қайтарган нарсалардан узоқ бўлишга ўргатади.\nРамазон – таровиҳ ойи. Расулуллоҳ (соллаллоҳу алайҳи ва саллам) мағфиратга ноил бўлиш, ажру савобларни кўпайтириб олиш учун бу ой кечаларида ибодат билан қоим бўлишга тарғиб қилиб: “Ким Рамазон кечалари имон билан, савоб умидида қоим бўлса, ўтган гуноҳлари кечирилади”, деганлар (Имом Бухорий ва Муслим ривояти).\nТунги намоз мўминлар шарафи, солиҳлар одати, обидлар унсидир. У бандани Аллоҳ таолога яқинлаштирувчи энг афзал амалдир. Расулуллоҳ (соллаллоҳу алайҳи ва саллам) айтдилар: “Тунги намозни канда қилманг. У сизлардан олдин ўтган солиҳлар одати, Раббинггизга яқинлик, гуноҳларга каффорат, маъсиятлардан қайтарувчидир” (Имом Аҳмад ва Термизий ривояти).\nРамазон – Қуръон ойи. Аллоҳ таоло марҳамат қилади: “Рамазон ойи – одамлар учун ҳидоят (манбаи) ва тўғри йўл ҳамда ажрим этувчи ҳужжатлардан иборат Қуръон нозил қилинган ойдир” (Бақара, 185). Рўзадор бу ойни Қуръони карим тиловати учун ғанимат билиши керак. Қуръон рўзадорга шафоатчи ва гувоҳдир. Набий (соллаллоҳу алайҳи ва саллам) айтдилар: “Рўза ва Қуръон қиёмат кунида бандага шафоат қилади. Рўза: “Эй Раббим, мен уни кундузи таомдан ва шаҳватлардан тийдим, мени унга шафоатчи қил”, дейди. Қуръон: “Мен уни тунда уйқудан қолдирдим, мени унга шафоатчи қил”, дейди ва иккалови шафоатчи қилинади” (Имом Аҳмад ва Табароний ривояти).\nРамазон – хайру саховат ойи. Бу ойда бошқа ойларга қараганда кўпроқ сааховат кўрсатишга тарғиб қилинган. Зеро бу ойда қилинган садақа ва эҳсонлар савоблари кўпайтириб берилади. “Расулуллоҳ (соллаллоҳу алайҳи ва саллам) одамларнинг энг сахийи эдилар. У зотнинг энг сахий бўладиган вақтлари Рамазонда – Жаброил (алайҳиссалом) билан учрашганларида бўлар эди. У зот Жаброил (алайҳиссалом) билан Рамазоннинг ҳар тунида учрашиб, Қуръонни дарс қилишар эди. Ўшанда Расулуллоҳ (соллаллоҳу алайҳи ва саллам) саховатда эсаётган шамолдан-да тез бўлиб кетар эдилар” (Имом Бухорий ва Муслим ривояти).\n56499 марта ўқилди\nДругие материалы в этой категории: « Нега Рамазонда гуноҳ қиламиз?\tРўза қўрғондир »


Интернетда Искандариядаги портлаш видеоси пайдо бўлди\n23:32 / 09.04.2017\nИнтернетда Мисрнинг Искандария шаҳридаги черковга кираверишда худкушнинг портлашни содир этишининг кузатув видеокамераларидан олинган ёзуви пайдо бўлди. Видео "Ал-Арабия" телеканали томонидан жойлаштирилган.\nВидеода бир эркак черковга кирмоқчи бўлганда эшик олдидаги полициячи унга металлқидиргичдан ўтиши кераклигини айтади. Шунда эркак металлқидиргич ёнига келиб, ундан ўтмоқчи бўлади, бироқ ундан ўта олмай орқага қайтарилади. У орқага бир қадам ташлаганда портлаш юз беради.\nМисрнинг Танта ва Искандария шаҳарларидаги черковларда портлашлар 9 апрель куни бир неча соатлик фарқ билан содир этилган.\nпортлаш Миср Танта Искандария


ССП ВАКИЛЛАРИ ТАДБИРКОРЛАР БИЛАН УЧРАШДИ\nСўнгги янгиликлар 19.04.2019 311\nКосон туманидаги "Машъал" фермер хўжалиги фаолияти асосий йўналишларидан бири чорвачилик саналади. Хўжалик раҳбари чорва озуқаси импорт қилиш мақсадида Қозоғистондаги фирмага 28,8 минг АҚШ доллари миқдорида маблағ чиқарган. Айрим сабабларга кўра, келишув амалга ошмаган. Энди фермер тегишли пулни қайтариб ололмаяпти. Қарши шаҳрилик бошқа бир тадбиркор - "Photo Express" масъулияти чекланган жамияти раҳбари Зафар Турдиалиев четдан замонавий чоп этиш ускунаси харид қилмоқчи. Рақамли технология қиймати 450 минг АҚШ долларига баҳоланган. Ташаббус амалга ошиши фаолият самарадорлигига хизмат қилади. Бироқ ишбилармон хорижий валютада имтиёзли асосда кредит олишни истайди.\nҚарши санъат коллежида бўлиб ўтган тадбирда Қарши шаҳри, Қарши, Нишон ва Косон туманларидан келган тадбиркорлар томонидан шундай масалалар ўртага ташланди. Учрашув Ўзбекистон Савдо-саноат палатаси ижория қўмитаси ташаббуси билан ўтказилди.\n- Бундан кўзланган мақсад бугун юртимизда кичик бизнес ривожи учун яратилаётган имкониятлардан соҳа вакилларини тўлиқ хабардор қилишдан иборат, - дейди Савдо-саноат палатаси вилоят ҳудудий бошқармаси бошлиғи Мухтор Гулов. - Шунингдек, тадбиркорлик фаолиятини қўллаб-қувватлашга қаратилган қонунчиликдаги янгиликларни етказиш, ишбилармонларнинг муаммоларини ўрганиш ва атрофлича ҳал этиш масаласи ҳам кун тартибида асосий ўрин эгаллади.\nУчрашувда ҳудудларда тадбиркорликни ривожлантириш, уларни янги босқичга олиб чиқиш, илғор тажрибаларни оммалаштириш, касбий маҳорат ва билим даражасини юксалтириш учун зарурий шарт-шароит яратиш борасидаги ишлар юзасидан фикр юритилди.\nБилдирилган масалалар бўйича амалий таклиф ва тавсиялар берилди, бир қатор муаммоларни ҳал этиш бўйича жиддий иш олиб борилиши, мурожаатлар тааллуқлилиги бўйича мутасадди ташкилотларга йўлланиши, ижроси назоратга олиниши маълум қилинди.\nБошқа ҳудудлар ишбилармонлари иштирокида худди шундай тадбир Касби туманида ҳам ташкил этилди.


Армия жанговар шайлигини текширишнинг биринчи куни қандай ўтди? (фото)\nАрмия жанговар шайлигини текширишнинг биринчи куни...\n27.11.2018 11:16 0 345\nЎзбекистон Республикаси Президенти, Қуролли Кучлар Олий Бош Қўмондони Шавкат Мирзиёевнинг фармойишига биноан 26 ноябрь эрта тонгда Мудофаа вазирлиги қўшинларининг жанговар шайлигини текшириш учун кенг кўламли ўқув машғулотлари бошланди. Унга асосан Мудофаа вазирлиги қўшинлари «Тревога!» сигнали бўйича кўтарилди. Ушбу ўқув машғулоти 30 ноябрга қадар, беш кун давомида ўтказилади. Унда Мудофаа вазирлигининг барча қўшинлари қатнашмоқда. Бу ҳақда вазирлик матбуот хизмати хабар қилмоқда.\nҚўққисдан текширувнинг асосий мақсади — жорий йил давомида Мудофаа вазирлиги қўшинлари ва бошқарув органларида амалга оширилган ишларни баҳолаш ҳамда таҳлил қилишдан иборат. Қўшинлар қўлланилиши бўйича тегишли вазифаларни белгиланган муддат ичида бажаришлари, яъни ҳарбий хизматчиларнинг ўқув-жанговар топшириқларни амалга ошириши ва ностандарт қарорларни қабул қилишга тайёр эканликларини кўрсатишлари лозим.\nСигнал қўққисдан берилган бўлсада, қўшинларни шошириб қўймади. Ўқув йили давомида қўққисдан бўладиган тадбирлар бўйича ўтказилган машғулотлар ҳарбий хизматчиларда энг масъулиятли вазиятларда жанговар шай ҳолатга тайёр туришини таъминлади.\nЎзбекистон Мудофаа вазирлиги қўшинлари авто ҳамда зирҳли техника воситалари таркибида белгиланган ҳудудларга колонна шаклида маршни амалга оширди.\nмудофаа ўқув тревога\nЖамият 15/10, 11:02\nМудофаа вазири ўринбосари: «Инсоният ўз тарихи давомида 300 йил урушсиз яшаган»


Tuesday, 01 March 2016 12:32\nҲурматли тингловчилар! Ӯтган дастурларимизда ҳаёт ҳаққи ва ҳаётдан маҳрум этиш ҳодисаси ҳақида сӯҳбатлашгандик. Инсонни қатл этиш ҳам ақлоний ҳижатдан ва ҳам илоҳий динлар нуқтаи назаридан қораланиб, катта гуноҳ деб билинади.\nАммо бугунги кунда оҳодлик шиори остида бошқа кишиларни қатл этиш ҳодисаларига дуч келмоқдамз.\nМахсусан болаларни ӯлдириш ҳар бир кишининг қалбини ларзага солади. Ҳеж ким болаларнинг бежон жисмини кӯришга тоқат қила олмайди. Бугунги кунда ӯз норасида гӯдакларини ҳали кӯз очиб дунёни кӯрмай ҳаётдан маҳрум этадиган ота-оналар ҳам кам эмас.\nАллоҳ таоло Анъом муборак сураси 151 ояти каримада буюрган:\nАйтинг: «Келинглар, Парвардигорингиз сизларга ҳаром қилган нарсаларни тиловат қилиб берай. У зотга бирон нарсани шерик қилмангиз: ота-онага яхшилик қилингиз; болаларингизни камбағалликдан (қўрқиб) ўлдирмангиз — Биз сизларни ҳам, уларни ҳам ризқлантирурмиз — бузуқ ишларнинг ошкорасига ҳам, махфийсига ҳам яқинлашмангиз; Аллоҳ (ўлдиришни) ҳаром қилган жонларни ўлдирмангиз, магар ҳақ билан (яъни қасос олиш учун ё муртад бўлгани, ёки зино қилгани учун шариат ҳукми билан ўлдиришингиз мумкин). Шояд ақл юргизарсиз, деб сизларни мана шу нарсаларга буюрди.\nБолаларни ӯлдириш нописанд иш бӯлиб, қадимдан жоҳил жамиятларда мавжуд бӯлган. Баъзи бир жамиятда кишилар ӯз болаларини ӯлдиришган. Бу ишларини улар ҳар тур маъқуллашарди. Баъзида ӯз қизларини мабодо уруш бӯлиб асоратга тушиб нанг-номусимизни доғдор қилишмасин деб ӯлдиришарди.\nҚуръони карим Наҳл муборак сураси 58 ояти каримада келтирилганидек жоҳилият давридаги араблар агар қизли бӯлган хабарни эшитишса, хижолатдан юзлари қорайиб юришарди.\nУлар қизли бӯлгани учун бошқалар кӯзига кӯринмасликка уриниб, хилватда юришарди. Улар бу янги туғилган қизни сақлаб, бошқалар бадгӯйлигига қолишдан ор қилишарди.\nАраблар учун бу қизларни тириклайин ерга кӯмиш кишиларни маломаттига қолишдан осонроқ иш эди.\nБаъзида эса кишилар болаларини қурғоқчилик асарида экингарчиликнинг кам келганидан қӯрқиб, ӯз қӯллари билан ӯлдиришарди.\nҚуръони каримда бу борала келтирилган: болаларингизни камбағалликдан (қўрқиб) ўлдирмангиз — Биз сизларни ҳам, уларни ҳам ризқлантирурмиз.\nШунингдек қуръони карим Анъом муборак сураси 140 ояти каримада болаларини ӯлдирадиган ота-оналар ҳақида келган: Ўз болаларини ақлсизлик қилиб жоҳиллик билан ўлдирган ва Аллоҳга туҳмат қилиб Аллоҳ берган ризқни ҳаром қилиб олган кимсалар муҳаққақки, (ўзларига) зиён қилдилар. Улар аниқ адашдилар ва Тўғри Йўлга юргувчи бўлмадилар.\nҚадрли тингловчилар! Сиз "Исломий инсон ҳуқуқлари" туркум эшиттириши навбатдаги сонини муқаддас Машҳад шаҳридан тинглаяпсиз. Дастуримиз якунига қадар биз билан бирга бӯлинг.\nИслом дини ӯз болаларини қашшоқликдан қӯрқиб ӯлдирадиган кофирлар, шунингдек ӯз қизларини шармандаликдан қутулиш учун ӯлдирадиган кишиларни ва уларнинг амалларини шиддатли равишда қоралаб, бу амалларни ман этган.\nАммо кейинги пайтларда бу усулдан ўта енгилтак тарзда, майда сабабларга кўра, туғишни хоҳламаган аёллар томонидан амалга оширилиши оммавий тус олган.\nИслом динида ҳомилани тушириш ҳам ман этилган иш. Бу амални фақат истисно вазиятда бажаришга ижозат берилади. Ислом динига кӯра ҳомилани тушириш, махсусан унга рӯҳ берилганидан сӯнг қотиллик ва насл инқирози бир тури деб ҳисобланади.\nҚуръони каримбу амални бир азим гуноҳ деб баҳолайди: (Эй инсонлар), болаларингизни йўқчилиқдан қўрқиб ўлдирмангизлар — уларга ҳам, сизларга ҳам Биз ўзимиз ризқ берурмиз. Уларни ўлдирмоқ, шак-шубҳасиз, катта хатодир.\nҲомилани туширадиганларнинг бу қилмишларига сабаб кӯп: жиддий касаллик туфайли болани олдиришнинг зарурлиги, турмуши оғир бўлганлар навбатдаги фарзандни тарбиялай олишга қурби етмаслиги, иш фаолиятига таъсир қилмаслиги учун олдиришади ва яна шунга ўхшаш.\nҲар ҳолда ҳам бир норасида гӯдакни ҳаётдан маҳрум этиш ҳам саломатликка катта хатар солади ва ҳам диний нуқтаи назаридан нописанд бир ишдир.


Исмат Хушев “Озодлик”да: Мирзиёев оиласи билан Хитойни забт этди… (Видео)\nВидео, Демократия сабоқлари, Муҳаррир минбари | 09/16/2017 7:04 PM 523531 марта ўқилди\n“Биз чорак асрдан бўён давлат раҳбарлари иштирок этадиган расмий тадбирларда ҳаёли, иболи ва латофатли бўлган соф ўзбек аёли тимсолини кўриш илинжида яшадик ва Мирзиёевни Хитойга рафиқаси билан бориши жуда катта инқилобий воқеа бўлди. Дунё журналистлари энди ўзбек президентининг дилбар рафиқасини гўзал президентларнинг оиласи қаторига қўйса не ажаб,” деди Исмат Хушев.\nЎзбекистоннинг биринчи хоними Зироат Мирзиёева ким?\nКанададан журналист Исмат Хушев ўзининг “Дунё ўзбеклари” веб сайтида Ўзбекистоннинг биринчи хоними ҳақида бир қанча мақола босган.\nИсмат Хушевнинг ишонишича, “президентларнинг оилавий борди-келдиси халқлар дўстлигига хизмат қилади”.\n05/14/2017 at 7:54 AM (Edit)\nХитой иқтисодий жиҳатдан дунёда тенги йўқ миқиёсда бўй кўрсатган сайин халқаро майдонда АҚШ, Япония ва ривожланган Европа давлатлари,Ҳиндистон каби мамлакатлар қаршилигига учрамоқда. Бу юқоридаги мамлакатлар глобал шароитда Хитой билан мажбуран ҳамкор бўлсада бошқа томондан рақиб ҳамдир. Ўз ўзидан савол тўғилади, бундай шароитда Ўзбекистон қандай йўл тутиш керак? Бирдан бир тўғри йўл, ташқи сиёсатда ҳеч бир томонга қўшилмаслик, стратегик мувазанат сақлай билиш. Хозирги олиб борилаётган ташқи сиёсат тўғри бўлсада ҳалигача ўз услуби, имиджини топгани йўқ. Ундан ташқари депломатик юналишда мустақил қарашларга эга кадирлар йўқ ҳисоби. Демак қилинадиган ишлар олдинда Ўзбек депломатиясини яратиш керак.\n05/13/2017 at 4:17 PM(Edit)\nҚандай яхши гаплар. Қанийди ҳамма ҳам сиздай соф кўнгилли бўлсайди…\n05/17/2017 at 4:16 AM (Edit)\nМен Исмат Хушевни “Озодлик” ва “ВВС” даги чиққишларини солиштириб кўрдим. “ВВС” да салбий шархлар йўқ ҳисоби, “Озодлик”да эса нафақат салбий ҳатто ҳақоратли шархлар кўп. Сенлар атайлаб ўйиштираётганларингни ахмоқ ҳам билади. Журналист бўлмасдан бу кунларингдан ўлганларинг яхши.\n“Мирзиёев оиласи билан Хитойни забт этди” номли радио суҳбатни тинглаб…\nВидео: Таваллуд кун муборак, Биринчи хоним!\nИсмат Хушев ва Шароф Убайдуллаев “Озодлик”да буюк шоир вафоти ҳақида…\nИсмат Хушев: Мирзиёев халқ билан мулоқотни давлат сиёсати даражасига кўтарди!\n“Озодлик” мухбири Ҳурмат Бобожон оиласи билан Алп тоғларида таътилда…\nАнвар САЙРАМИЙ: ОЛТИНЧИ ҚАБР (Ҳаётий-фожеий ҳикоя) - 114535 марта ўқилган\nШароф Убайдуллаев МХХ билан Прокуратура ўртасидаги кураш ҳақида… - 112242 марта ўқилган\nОна была возмущена поведением мужа и ждала от него объяснений… - 112046 марта ўқилган\nИсмат Хушев: Шолохов Ватанида 1-китоб, 12-боб. - 103502 марта ўқилган


Раббимиз учун қийналганлар 3 — Dilkashradio.com\nРаббимиз учун қийналганлар 3\nАссалому алайкум қадрли биродарлар. Бугун 1970 йилларда Совет Иттифоқида бўлган бир воқеа хақида айтиб бермоқчимиз. У одамнинг исми Николай Камара эди. У қамоқхонада маъносиз кўзларини ғалати одамларга тикиб ўтирар экан, улар хақида: “булар қандай одамлар экан-а? Қийналганларида хам хурсанд бўладилар. Хатто шундай жойда хам ашула айтишади. Ўзлари оч бўлса хам бир бурда нонларини бошқага берадилар. Улар гапирганларида юзларидан нур ёғилади.” Бир ойлар чамаси Камара камерадаги одамларни кузатди. Улар Масихийлар экан. Хар куни улар ўзларининг Масихлари хақида бошқа махбусларга айтишарди. Камара ўғрилик қилгани ва бошқа жиноятлари учун ўн йилга хукм қилинган эди. У ўзини «виждонсиз одам”, — деб хисобларди. Бир куни унинг олдига иккита Масихий келиб ўтирди.\nКамара уларга ўзининг бошидан кечирганлари хақида гапириб бергач, «Мен йўлдан адашган одамман”, — деди. Бир Масихий Камарадан сўради: «Агар кимдир тилла узугини йўқотиб қўйса нима бўлади”. Камара кулиб: «Нима бўларди, бошқаси топиб оладида”, — деди. Ўша одам: “Энди ўзинг ўйлаб кўр, агар кимдир тилла узугини йўқотса, қимматлиги учун узукка куйинади. Аммо инсон йўқолса-чи? Инсон хар қандай буюмдан хам қимматлироқ бўлгани учун Исо Масих адашган инсонлар учун Ўз жонини қурбон қилиб, уларнинг жонини сақлаб қолди. Худо сени севади. Сен У учун қадрлисан. Исо Масих майхўрлар, ўғрилар, фохишалар ва бошқа катта гунох қилганларни учратганида, улардан қандай гунох қилганлари хақида сўрамади. У бориб: «Тинчлан, гунохларинг кечирилди”, — деди. Шунинг учун мен хам сенга айтаман, сенинг хам гунохларинг кечирилган. Сен фақат Унга ишонишинг керак холос. ” Камара Масихий бўлди. У қамоқ муддатини ўтаб бўлгач, яқин атрофдаги жамоатга қатнай бошлади. У ўша жамоатнинг садоқатли аъзоси бўлиб қолди.\nБир оз вақтдан сўнг Николай Камара борадиган жамоатнинг чўпонини хибсга олишди. Улар чўпонни қийнаб, жамоат аъзолари хақида сўрашди. Улар чўпондан жамоат аъзоларининг номларини айтиб беришни сўрашди. Уни қийнаб, турли хил азобларга солган бўлса хам, чўпон ўз жамоатининг аъзолари хақида бир оғиз гапирмади. Уни қийнаганлар: «Яхши гапирмасанг хам майли, бизда сени гапиртириш учун бошқа метод бор”, -деб, Камарани тутиб келтиришди. Улар Николай Камарани хибсга олишди. Уни чўпоннинг олдига олиб келишиб, сўрашди: “АГар хозир жамоатингдаги одамлар рўйхатини бермасанг, Камарани сенинг кўз олдингда қийноққа соламиз.” Чўпон унинг кўз олдида биродарини қийнашларига чидаб туролмасди. Шунинг учун Камарага: «Мен нима қилай?”, — деди. Камара эса: “Исо Масихга садоқатли бўлинг. Уни сотманг. Мен Исо Масих учун азоб чекаётганимдан хурсандман.” – деб жавоб берди.\nКапитан: «АГар бизларга айтмасанг, биз Камаранинг кўзларини ўйиб оламиз. ” Қийнаётганлар қўлларига пичоқ олиб КАмаранинг кўзларига яқинлаштиришди. Энди бунга тоқат қилиб бўлмасди. ШУнигн учун чўпон яна Камарага деди: “Нима қилай? Сенинг кўзларингни ўйиб олишларига қандай қараб тура оламан? Сен кўр бўлиб қоласан-ку?” Камара унга: “Агар улар менинг кўзларимни ўйиб олсалар. Мен хозиргидан хам кўпроқ гўзалликни кўра оламан. Мен кўнгил кўзларим билан Раббимни кўраман. Шунинг учун охиригача Масихга содиқ қолинг”, — деб жавоб берди. Улар Николайнинг кўзларини ўйиб олишганидан кейин хам, чўпон хеч нарса айтмади. Кейин эса улар: «Агар хозир хам айтмасанг, Николайнинг тилини кесамиз”, — дейишди. Чўпон қаттиқ азобда қолди: «Мен нима қилай Николай?” Камара ўзининг охирги сўзларини айтди: “Исо Масихни улуғланг. Мен айтишим мумкин бўлган энг улуғ сўзларни айтдиб бўлдим. Энди нима қилсангиз ихтиёрингиз. Хохласангиз тилимни кесишингиз мумкин”. Камара шахид бўлди.\nҲаёт мазмуни ҳақида нима дейишган?\nХудога xизмат 01


Samsung Galaxy X: кореяликлар инқилобий буклама смартфоннинг тақдимот куни ва ҳатто нархини ҳам айтишди! - Terabayt.Uz\nSamsung Galaxy X: кореяликлар инқилобий буклама смартфоннинг тақдимот куни ва ҳатто нархини ҳам айтишди!\nЖанубий кореялик техногигант жорий йилнинг 7 ноябрида Samsung Developer Conference анжуманини ўтказади. KoreaHerald нашрига кўра, ушбу тадбирда унинг қайишқоқ дисплейли букланувчан смартфони ҳам тақдим этилади.\nЎтган йилги Samsung Developer Conference конференцияси Сан-Францискода ўтказилган эди. Жанубий кореяликлар бу йилги тадбирни ҳам яна шу шаҳарнинг ўзида ташкил этишмоқда.\nKoreaHerald журналистлари Galaxy X моделининг нархи ва айрим хусусиятларини ҳам айтиб ўтишган. Шунингдек, мазкур инқилобий смартфоннинг кодли номи «Winner» – «Ғолиб» бўлиши ҳам айтилган. Унинг яна битта илғор технологияга эга бўлаётганлиги ҳақида куни кеча хабар берганмиз.\nЭнди маълум қилинишича, мазкур буклама смартфон 1500 долларга нархланади ва диагоналига 3,5 дюймлик учта дисплейга эга бўлади. Шуниси ғалати туюлмоқда – ахир, шу пайтгача бу гаджетнинг яхлит, букланувчи экранга эга бўлишини айтиб келишарди. Бундан ташқари, рақобатчилари аллақачон айнан шундай смартфон прототипини «жонли» кўрсатишган ҳам.\nАйни дамда буклама смартфонни биринчи бўлиб тақдим этиш йўлида жанубий кореяликларнинг асосий рақиби Huawei ҳисобланади. Шундай форм-факторга эга смартфонларни яратиш устида LG ва Apple ҳам ишламоқда.\nАйтиш керакки, 7 ноябрда тақдим этилса ҳам, Galaxy X (ёки Galaxy F) гаджетининг бозорга чиқаридиш вақти номаълум. Samsung шу кунгача бозорга чиқарган аксарият русумлардаги смартфонлар эса Terashop.uz интернет-дўконимизда сотилмоқда. Улар билан танишиш, ўзингизга маъқул моделнинг хусусиятларини кўриш ва онлайн харид қилиш учун мана бу ҳавола орқали ўтишингиз мумкин.\n#Samsung #Samsung Galaxy X #акция #Android смартфон #хабарлар #янги технологиялар #Samsung Galaxy F


Мўътабар заминда азиздир инсон\nМустақил Ватанимиз ўзининг 23 йиллик тарихи давомида асрларга татигулик ютуқ ҳамда марраларга эришди. Буни нафақат юртдошларимиз, балки хорижликлар ҳам эътироф этиб келишмоқда. Энг муҳими, бу ҳар бир юртдошимизнинг бахтли ҳаёт кечиришини таъминламоқда. Буни тиббиёт соҳаси мисолида ҳам кўриш мумкин. Юртимиз тиббиёт муассасалари бугунги кунга келиб замонавий ускуналар ва малакали кадрлар билан тўла таъминланди. Ҳатто, энг олис қишлоқлардаги қишлоқ врачлик пунктларида ҳам аҳоли учун барча қулайлик муҳайё қилинган. Сирдарё вилоятидаги тиббиёт муассасалари фаолияти сўзимиз исботи бўла олади.\nНавоий шаҳрида фаолият бошлаган “Лорафон” кўп тармоқли хусусий поликлиникасида эҳтиётсизлик туфайли эшитиш қобилиятини йўқотган беморларнинг қулоқ пардасини тиклаш амалиёти муваффақиятли уддаланди.\nШакарнинг ози ширин\nМеъёрий мезон асосида овқатланиш — cоғлом турмуш омили. Организмда моддалар алмашинувининг бузилиши оқибатида касалликлар пайдо бўлишининг олдини олишда унинг ўрни ва аҳамияти беқиёс.\nСахифа 23, барчаси 28


Киевда Ўзбекистонга қарши ким савдо урушини очгани айтилди\n16:50 / 26.11.2015\nУкраинанинг “Деловая столица” нашри Ўзбекистонга қарши савдо уруши ташаббусчисининг номини келтирди. Айтилишича, Ўзбекистондан келаётган автотранспорт воситалари импортига махсус божхона тўлови жорий қилиш таклифини берган ташкилот “Укравтопром” – Украина автомобилсозлар уюшмасидир.\nУюшма маркетинг ва иқтисодий таҳлил департаменти директори Георгий Овсянниковнинг сўзларига қараганда, Ўзбекистонда ҳам украиналик автоетказувчиларга 5 фоизли қўшимча тўлов жорий қилинган, бундан ташқари, Украинадан Ўзбекистонга машина етказишни сусайтирадиган валюта чекловлари ўрнатилган.\n“Натижада ўтган йилнинг тўққиз ойи мобайнида Украина Ўзбекистон бозорига 11.8 млн долларга 1.32 минг енгил автомобиль етказган бўлса, шу йилнинг январь-сентябрь ойларида бу кўрсаткич тегишли равишда 950 минг доллар ва 100 дона машинага тенг бўлди”, - қайд қилди Овсянников.\nЭкспертларнинг фикрича, GM-Uzbekistan вакиллари амалда Украина бозорига қизиқмай қолди, шу боис йилнинг уч чораги давомида Украинада Ўзбекистоннинг 1.15 млн долларлик 170 машинаси сотилган.\n“Қиёс учун, шу даврда Россияда GM-Uzbekistan 90 баробар, Қозоғистонда 15 баробар кўпроқ машина сотди”, - дейилади материалда.


ЖССТ: яқин орада коронавирусдан ҳафтасига 100...\n18.01.2021 20:24 0 4261\nДунёда SARS-CoV-2 коронавируси туфайли ўлим сони яқин орада ҳафтасига 100 минг кишига етади. Жаҳон соғлиқни сақлаш ташкилоти (ЖССТ) фавқулодда вазиятлар бўйича мутахассиси Майк Райан бунга тайёр туришга чақирди, дея хабар бермоқда Reuters ахборот агентлиги.\n«Ҳозирги кунда эпидемиологик вазият ўзгариб турибди ва турли минтақаларда ҳар хил кечмоқда», — деди у ЖССТ бошқарма ходимлари йиғилишида. Унинг таъкидлашича, Шимолий ва Жанубий Aмерикада жами ўлим ҳолатларининг 47 фоизи тўғри келмоқда. Уларнинг сони ўсишда давом этмоқда. Гарчи юқори даражада бўлса ҳам, Европада ўлим даражаси барқарорлашмоқда, дея маълум қилди Райан.


Президент: «Виза беришни осон қилдик, сайёҳлар ўзи келади», деб кабинетдан чиқмасдан ўтирадиган бўлсак, ҳеч қандай ўзгариш бўлмайди!» (видео)\nПрезидент: «Виза беришни осон қилдик, сайёҳлар...\n22.02.2018 23:40 0 1200\nЙиғилишда мамлакатимизнинг хориждаги элчихоналари томонидан бу борадаги фаолияти таҳлил қилинди, элчиларнинг ҳисоботи тингланди. Давлат раҳбари мазкур масала Ўзбекистоннинг хориждаги ваколатхоналари фаолияти устуворлик касб этиши, туризм соҳасидаги халқаро алоқа ва ҳамкорликни кенгаштириш билан боғлиқ масалалар хусусида алоҳида тўхталиб ўтди.\n— Ташқи ишлар вазирлиги ва элчиларимиз: «Виза беришни осон қилдик, хорижий туристлар ўзи келади», деб кабинетдан чиқмасдан ўтирадиган бўлса, ҳеч қандай жиддий ўзгариш бўлмайди! Биз бу масалада мамлакатимизнинг зиёрат туризми соҳасидаги улкан имкониятларидан фойдаланишимиз зарур. Мана, Малайзия, мана, Индонезия, мана, Туркия! Соддалаштирилган тартиб жорий этилди. Мисол учун, 180 миллионли мусулмон фуқаросига эга Ҳиндистон мамлакатининг дин уламолари республикамизда зиёрат туризмини ривожлантириш бўйича олиб бораётган ислоҳотларга юқори қизиқиш билдириб, амалий кўмак беришга тайёр эканлари бизни қувонтиради, — деб айтган Шавкат Мирзиёев. — Ҳинд мусулмонлари мамлакатимизга келиб, муқаддас қадамжоларни зиёрат қилса, ахир бу туристлар оқимини ва валюта тушумини кўпайтириш учун жуда катта резерв эмасми?! Бу соҳага эртага иқтисодиётимизнинг барқарорлашувида жуда катта асос бўлади.\nМавзуга доир: Шавкат Мирзиёев: «95 фоиз элчимиз Ўзбекистоннинг на тарихини, на ҳозирги аҳволини, на вилоятларимизнинг шароитини билмас эди» (видео)\nШавкат Мирзиёев туризм элчилар Ташқи ишлар вазирлиги видеоселектор


ИҲТ ташқи ишлар вазирлари кенгашининг фавқулодда сессияси якунланди | Правда Востока Online\nУнда Ўзбекистон Республикаси Ташқи ишлар вазирлиги делегацияси иштирок этди. Туркиянинг Истанбул шаҳрида бўлиб ўтган мазкур сессияда кун тартибига киритилган долзарб масалалар ҳамда якуний ҳужжатлар лойиҳалари муҳокама этилди, дейилади ТИВ матбуот хизмати хабарида.\nСаммит якунида Истанбул саммитида декларация қабул қилинди. Декларацияда Ислом ҳамкорлик ташкилотига аъзо давлатлар Фаластин давлатини Шарқий Қуддусни унинг пойтахти деб тан олиниши тўғрисида баёнот бердилар.\nАнадолуга асосланиб «The first news» ахборот агентлигининг хабар беришича, ИҲТ дунё жамоатчилигини Шарқий Қуддусни Фаластиннинг босиб олинган пойтахти деб тан олишга чақирган. “ИҲТ давлатлари АҚШ президенти Дональд Трампнинг Қуддус шаҳри бўйича қабул қилган қарорини қатъий равишда қоралашади ва рад қилишади”, дейилган Декларация матнида.\nШунингдек, унда таъкидланишича, агар БМТнинг Хавфсизлик кенгаши Қуддус атрофидаги можаролар бўйича чоралар кўрмаса, ИҲТга аъзо давлатлар халқаро ҳуқуқларнинг қўпол бузилгани тўғрисидаги бу масалани БМТнинг Бош ассамблеясига киритишга тайёрдирлар.\nИслом ҳамкорлик ташкилотига дунёнинг тўрт қитъасидан 57 давлат аъзо бўлиб, у катталиги бўйича БМТдан кейинги ўринда туради.


Тожикистон ташқи савдо айланмасида Ўзбекистоннинг улуши 25 фоиз\n29 декабр куни Тожикистон Бош вазири Оқил Оқилов амалий ташриф билан Тошкентга келди. Шу куни Ўзбекистон ташқи ишлар вазири Содиқ Сафоев тожикистонлик ҳамкасби Талбак Назаров иштирокида ушбу ташриф натижалари бўйича матбуот анжумани ўтказди.\nМаълумотларга кўра, Тожикисон делегацияси юк ташиш, газ ва ёнилғи-мойлаш материалларини етказиб беришда ҳисоб-китобларни ўзаро келишиб олиш, шунингдек, 2004 йилда сув-энергетика ресурсларидан фойдаланишдаги ҳамкорликни ривожлантириш ва бошқа масалаларни муҳокама этиш учун Тошкентга ташриф буюрган.\nС.Сафоев икки мамлакат делегациялари ўртасидаги музокаралар самарали кечганини таъкидлади. Унинг айтишича, томонлар газ етказиб бериш, сув-энергетика ҳамкорлиги масаласида бир неча ҳужжат имзолаган. Улар Марказий Осиё ҳамкорлиги ташкилоти доирасида фаолиятларни кучайтириш хусусида келишиб олган.\nТожикистон ташқи сиёсат маҳкамаси раҳбари Т.Назаров эса музокараларда кўрилган деярли барча масалалар бўйича келишувга эришилганини қайд этди. Т.Назаровнинг айтишича, ҳозирги вақтда Тожикистон ташқи савдо айланмасининг 25 фоизи Ўзбекистон ҳиссасига тўғри келади.\nТ.Назаров икки мамлакат ўртасидаги чегарани делимитация ва демаркация қилиш ижобий силжиётгани, яна 180 километрлик чегарада шундай ишлар бажарилиши лозимлигини таъкидлади.\nАйни пайтда Ўзбекистон ва Тожикистон ўртасида виза тизими мавжуд. Т.Назаров бу масалада С.Сафоев билан яккама-якка гаплашгани, бироқ унинг ечими икки давлат раҳбарларига боғлиқлигини маълум қилди.\nБугунги кунда Тожикистонда бир миллиондан ортиқ истиқомат қилади. Айрим маълумотларга кўра, Тожикистонда ўзбекларни ҳокимият органларидан чиқиб чиқариш жараёни бормоқда. Бироқ Т.Назаров бу даъволарни инкор қилди. Унинг таъкидлашича, Тожикистонда истиқомат қилаётган барча миллатларнинг ижтимоий ва иқтисодий аҳволи бир хил. Хусусан, ўзбеклар ўз она тилларида ўқиш имкониятига эга, деди у.


Муқаддас Ислом динимизда инсоннинг ўз жонига қасд қилиши гуноҳи кабира саналади. Бундай йўл тутган банда Аллоҳ таоло раҳматидан узоқлашади, охиратда абадий азобу уқубатга дучор бўлади. Чунки ўз жонига қасд қилиш Аллоҳ таолонинг қазои қадарига норози бўлиш, У берган ҳаёт неъматига нонкўрлик қилиш, осийлик ва иродасизлик, мусулмонга хос бўлмаган қабиҳ иллатдир.\nЎз жонига қасд қилишнинг оқибатлари Қуръони карим ва ҳадиси шарифларда атрофлича айтиб ўтилган. Жумладан, “...ўзларингизни (бир-бирингизни ноҳақ) ўлдирмангиз! Албатта, Аллоҳ сизларга раҳм-шафқатлидир” (Нисо, 29). Яна: “...ўз қўлларингиз (бахиллигингиз) билан ўзларингизни ҳалокатга ташламангиз! (Барча ишларни) чиройли қилингиз. Албатта, Аллоҳ чиройли (иш) қилувчиларни яхши кўради” (Бақара, 195).\nЖундаб (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Бир одамнинг жароҳати бор эди. У ўзини-ўзи ўлдирди, шунда Аллоҳ азза ва жалла: “Бандам мендан аввал жони ҳақида ўзи шошқалоқлик қилди. Мен унга жаннатни ҳаром қилдим”, деди”, деганлар» (Имом Бухорий ривояти).\nИбн Сиррин (розияллоҳу анҳу) айтади: “Ўзини ҳалокатга ташлаш Аллоҳ таолонинг раҳматидан умидсизлик белгисидир”.\nИмом Насафий (розияллоҳу анҳу) айтади: “Баъзи жоҳиллар каби одам ўзини-ўзи ўлдирмаслиги керак”.\nҲаёт неъмати инсон учун берилган энг қадрли омонатдир. Шунингдек, у Аллоҳ таоло томонидан бизларга топширилган имконият ва масъулият ҳамдир. Ҳар бир инсон бу неъматни асраб-авайлаши, унга хиёнат қилмаслиги керак.\n676 марта ўқилган.


«Ҳудудий электр тармоқлари» АЖ водийда электр энергияси таъминотида кузатилган қисқа муддатли узилишларга ойдинлик киритди\nЖорий йилнинг 10 сентябрь куни Kun.uz сайтида ёритилган «Кузнинг биринчи ёмғири ва шамол ортидан муаммолар: Водийда яна ток ўча бошлади» сарлавҳали мақолада акс этган ҳолат «Ҳудудий электр тармоқлари» АЖ томонидан батафсил ўрганилиб, муносабат билдирилди.\n«Водий вилоятларининг айрим туманларида юз берган электр таъминотидаги қисқа муддатли узилишларда жорий йилнинг 9 сентябрь куни кузатилган ёмғир аралаш кучли шамол сабаб бўлган.\nЖумладан, Фарғона вилоятида ёмғир аралаш шамол тезлиги ўртача 11 м/с.дан 15–17 м/с.гача етган. Бешариқ тумани Қият қишлоғининг аҳолисининг электр таъминоти узилиши сабаб 9 сентябрь куни соат 20:40лар оралиғида 10 кВли «Бахмал» узатмасининг 1- ва 2-узатмаси орасига муҳофаза зонасидан ташқарида бўлган дарахтнинг қуриган шохлари шамол таъсирида қулаб, тармоқ узилишига сабаб бўлган. Мазкур авария ҳолати туман электр таъминоти корхонаси томонидан 10 сентябрь куни соат 08:40да бартараф этилиб, электр таъминоти тикланган.\nАндижон вилоятида жорий йил 9 сентябрдан 10 сентябрга ўтар кечаси кучли шамол бўлиши ҳамда ёмғир ёғиши оқибатида юз берган носозлик сабабли Олтинкўл туманининг баъзи ҳудудларида электр-энергияси таъминоти вақтинчалик узилишига олиб келди.\nСоат 23:25ларда 110/35/10 кВ ПС Маслаҳатдан чиқувчи 10 кВ кучланишли Олтинкўл фидри ва 35/10 кВ ПС Олтинкўлдан чиқувчи 10 кВ кучланишли Навоий фидри ҳаво тармоқлари ерланиш натижасида реле ҳимоясидан ўчган. Навбатчи ходимлар носозликни бартараф этиш мақсадида тармоқни кўрикдан ўтказишганда икки тармоқнинг кесишган қисмидаги таянчга чақмоқ тушиши натижасида ёнғин содир бўлиб, таянчлар носоз ҳолатга келган.\nЯроқсиз ҳолатга келган ёғоч таянчлар ўрнига темир бетон таянчлар ўрнатилди ва 10 сентябрь куни соат 19:30да тармоқга кучланиш берилди ва аҳолига сифатли электр энергияси узатиш таъминланди.\nБундан ташқари, Олтинкўл туманининг бошқа ҳудудларида ҳам носозликлар туфайли узилишлар бўлган.\nЮқоридаги ҳолатларни инобатга олиб «Андижон ҲЭТК» АЖ тасарруфидаги барча электр узатиш тармоқлари навбатдан ташқари кўрикдан ўтказилиб, аниқланган камчиликларни бартараф қилиш бўйича чора-тадбир ишлаб чиқилди ва амалга оширилмоқда.\nШунингдек, Наманган вилоятида ҳам кучли шамол кузатилган. Аммо Наманган шаҳар Амир Темур кўчасида электр таъминотида узилишлар бўлгани ҳақидаги хабар ўз тасдиғини топмади. Шу куни ушбу ҳудудда электр таъминотида узилишлар бўлмаган ва истеъмолчилардан мурожаат келиб тушмаган.\nТаъкидлаш жоизки, аҳолига енгиллик яратиш мақсадида вилоятда шаҳар ва туман электр таъминоти корхоналарида навбатчилик ташкил этилган бўлиб, келган мурожаатлар ўз вақтида бартараф этиб борилади.\nВодий вилоятларидаги электр-таъминотидаги ноқулайликлар учун узр сўраймиз.\nМаълумки, ҳар қандай очиқ электр тармоғининг ҳам, кабель тармоғининг ҳам муҳофаза зоналари бўлади. Аҳолидан ушбу ҳудудларга, яъни электр тармоқлар яқинига баланд ўсадиган дарахтлар экмасликни сўраб қоламиз. Чунки, битта дарахт электр симига тегиб, қисқа туташув содир этса, бутун бошли маҳалла аҳолисини чироқсиз қолдириши мумкин.\nЭслатиб ўтамиз, айни вақтда электр энергияси таъминотида билан боғлиқ ҳолатлар юзасидан «Ҳудудий электр тармоқлари»нинг 71-233-01-28, 78-150-75-64 рақамларига ёки Telegram’даги «Hududiy elektr tarmoqlari» AJ bilan muloqot» канали орқали ҳам ўз мурожаатларингизни йўллашингизни сўраймиз», дейилади «Ҳудудий электр тармоқлари» АЖ Матбуот хизмати хабарида.\nKun.uz таҳририяти «Ҳудудий электр тармоқлари» ҳиссадорлик жамиятига таҳлилий мақолада кўрсатилган камчиликлар юзасидан чора кўришга ва аҳоли томонидан билдирилган мурожаатларга тезкор реакция қилганини учун миннатдорчилик билдиради.


Идоранинг вилоятдаги вакиллигидан маълум қилишларича, масжидларда жорий йилнинг 10 апрель шанба куни “Озодалик куни” ўтказилади.\nКоронавирус касаллиги билан боғлиқ мураккаб вазият давом этаётганини инобатга олган ҳолда таровеҳ намозларида санитария-эпидемиологик назорат кучайтирилади. Хусусан, намозхонлар тиббий ниқобда бўлиши, оралиқ масофани сақлаш, ташриф буюрувчилар тана ҳароратини ўлчаш, антисептик воситалардан фойдаланиш каби карантин тартиб-қоидаларига риоя қилинади.\nИмом-хатиблар тамонидан ОАВ ва интернет сайтлари, ижтимоий тармоқларда Рамазон ойининг мазмун-моҳиятини ўзида мужассам этган чиқишлари қилинади. Шунингдек масжидлардаги таровеҳ намозларининг шукуҳи, мўмин-мусулмонларнинг хуш кайфияти ҳам кенг ёритилади.


Журналист аёлни калтаклашган… « Ўзбекистон Халқ Ҳаракати\nЖурналист аёлни калтаклашган…\n(ўттиз еттинчи мақола)\nЎзбекистон миллий телерадиокомпаниясининг яна бир журналисти анча вақтлардан буён ҳимояга муҳтож…\nЎзТВнинг ижтимоий-сиёсий ва социал-иқтисодий муҳарририяти ходими Мастура Фармоновани Тошкент шаҳрининг Миробод тумани ҳудудида номаълум кишилар калтаклаб кетишган.\nМазкур воқеа 2013 йил август ойининг 19 санасида рўй берган. М.Фармонова йўл четидан секин-аста юриб келаётган маҳал бир неча кишидан иборат бўлган кичик бир тўда орқа томондан келиб туйқусдан унга ҳужум уюштирган. Бошига туширилган қаттиқ зарб туфайли жабрланувчи ҳушидан кетган. Сўнг нима бўлганини ҳам, ҳатто ҳужум уюштирганларнинг қиёфаларини ҳам эслай олмайди. Фақат улардан бирининг қизил кўйлакда эканлигини эслаб қолган. Чунки бу кийимдаги йигит уни зимдан кузатаётганлигини сезган ва шунинг учун ҳам унга алоҳида эътибор қилган. Ҳушига келиб, кўзини очганида эса шифохонада бўлган…\nНомаълум шахслар томонидан етказилган жиддий жароҳат туфайли у анча маҳалгача ҳушсиз ва тилсиз ётган. Кўрсатилган тиббий кўмак туфайли уч кун деганда ҳушига келиб, кўзларини очган.\nМаълум бўлишича, уни бу ерга “тез ёрдам” машинасида республика ихтисослаштирилган кардиология марказига олиб келинган. “Тез ёрдам”га эса жабрланувчининг кўчада юзтубан йиқилиб ётганлигини кўриб, бефарқ ўтиб кетолмаган йўловчилардан бири хабар берган.\nКалтакланган тележурналист Мастура Фармонованинг соғлигига нечоғли путур етказилган? Унинг келажаги қандай бўлади? Яъни етказилган жароҳатнинг асоратлари қай даражада?\nУшбу саволларга жавоб топиш мақсадида у даволаниб чиққан Тошкент шаҳридаги республика ихтисослаштирилган кардиология марказига сим қоқдик. Аммо бу ҳақда маълумот олиш борасидаги барча уринишларимиз бесамар кетди…\nҚизиғи шундаки, кардиология маркази шифокорлари калтакланган, ҳушсиз ва тилсиз ҳолда “тез ёрдам” машинасида келтирилган мижознинг аҳволи ҳақида негадир ички ишлар бўлимига хабар беришни исташмаган. Ваҳоланки, жиноий ҳатти-ҳаракатлар оқибатида шикастланиб, шифохонага келтирилган ҳар қандай бемор ҳақида зудлик билан ички ишлар бўлимига хабар берилиши шарт. Журналист аёл калтакланганда мазкур қоиданинг четлаб ўтилиши ўта шубҳалидир. Шундай эмасми?…\nЖабрланувчи Мастура Фармонова билан телефон орқали суҳбатлашганимда, жумладан, шундай деди:\n-Республика ихтисослаштирилган кардиология марказида даволаниб чиққанимдан сўнг тез тиббий ёрдам муассасасига мени тез тиббий кўмакка муҳтож бемор сифатида рўйхатдан ўтказганликлари билан боғлиқ-тегишли маълумотномани олиш учун бордим. Афсуски, бунинг имкони бўлмади. Бундай ҳолат ушбу шифохонада қайд этилмаганлигини таъкидлашди…\nЛекин менга жиддий жароҳат етказилгани рост. Аммо улар нега буни қайд этишмаганлигини асослаб бера олишмади.\nМенга ҳужум қилган номаълум шахслар Ўзбекистон миллий телерадиокомпанияси ходими эканлигимни тасдиқловчи гувоҳномамни ва Президентга ҳамда барча юқори ташкилотларга ЎзМТРК раҳбариятининг адолатсиз ҳатти-ҳаракатлари, кирдикорлари, зуғум ва зулмлари, ўз ҳуқуқини талаб қилган журналистларни хўрлаётганлиги хусусида ёзган аризаларимни олиб кетишган. Сумкамда уйдан олиб чиққан эллик минг сўм пулим билан кўзойнагимгина қолган холос. Улар оддий талончилар ёки кўча безорилари эмаслиги аниқ.\nАйни шу ҳодиса юзасидан Миробод тумани ички ишлар бўлимига ариза билан мурожаат қилдим. Лекин у ерда ҳам “эртага келинг, индинга келинг” дейишиб, ёзган шикоятимни рўйхатга олмасдан пайсалга солишди. Анча оворагарчиликлардан кейин эса: ”Биз телерадиокомпания ходимларини қайддан ўтказмаймиз. Қандай муаммонгиз бўлса, телерадиокомпания раҳбариятига, хусусан, режим ва хавфсизлик хизматига мурожаат қилинг”, – дея ортга қайтариб юборишди…\nУшбу масалага ойдинлик киритиш мақсадида Тошкент шаҳар Миробод тумани ички ишлар бўлимига қўнғироқ қилдим. Туман ички ишлар бўлимининг навбатчи қисмидан ўзини Азиз Абдуқодиров дея таништирган ходим: “Мен бу ҳақда ҳеч қандай ахборот бера олмайман”,- дея жавоб қилди.\nШу ўринда ҳақли савол туғилади: Нима учун бир журналист-аёлга нисбатан шунчалик зўровонлик, таъқиб-тазйиқ, тўсиқ-ғов ила кучли босим ўтказилаяпти? Унинг заифа жонига шафқатсизларча шикаст етказиш орқали қўрқув исканжасида тутиб туриш кимга, кимларга ва нима учун керак бўлиб қолди?\nУшбу саволларга яна Мастура Фармонованинг ўзи жавоб бераркан, қуйидагиларни гапириб берди:\n-Мен ЎзТВдаги анча йиллик фаолиятим давомида раҳбариятнинг, хусусан, раис Алишер Ходжаев ҳамда унинг режим ва хавфсизлик хизмати бўйича ўринбосари – (айни пайтда собиқ) –Баҳром Ўтановнинг жуда кўп кирдикорларидан бохабар бўлиб қолдим. Улар менинг оғзимни ёпиш мақсадида ҳар йили ўтказиладиган “Олтин қалам” халқаро мукофоти совриндорлигига тавсия этишди. Аммо бунинг эвазига мукофот топширилишидан бир кун аввал тунги соат иккида “шапка” сифатида 2 миллион сўм олиб келиб беришимни талаб қилишди. Раҳбарият топшириғига кўра, ўша пайтда “Ўзбекистон” телерадиоканали директори Олим Тошбоев (айни вақтда ЎзМТРК раиси ўринбосари) шу талабни бажаришимни сўраб тинмай сим қоқди.\n“Аввало менда бунча пул йўқ, бўлса ҳам бермасдим. Мукофотни ўз пулимга сотиб оламанми? Унда нега менга бу мукофотни олиб беряпсизлар?”–дедим. Эртаси куни мукофот топширилди. Пластик карточкамга туширилган 6 миллион сўм миқдоридаги мукофот пулини эса…\nАйнан шу Олим Тошбоев: ”Опа, бир танишимга тайинлаб қўйганман, юринг, шу пулингизни нақдлаштирамиз. Тўрт миллиони ўзингизга қолади. Сўралган икки миллионни бермасак, кейин сизга ҳам, менга ҳам кун йўқ”, – дея мени ўз хизмат машинасига ўтқизиб, “Туронбанк”нинг Зангиота тумани бўлимига олиб борди. Пулларни нақдлаштирганимиздан кейин эса мени аро йўлда тушириб қолдириб, 6 миллионнинг ҳаммасини машинасининг юкхонасига босганча ура олиб қочди…\nШундан сўнг раҳбарият менинг ишхонага киришимни бутунлай таъқиқлаб қўйди. Кейин эса, А.Ходжаев ва Б.Ўтанов “агар биз ҳақимизда бирор жойда “ғинг” деб оғиз очсанг, айниқса, “Озодлик” ва “Би-би-си” радиоларига ёки бошқа бир хорижий матбуотга интервью берадиган бўлсанг, ўзингдан кўр, ўлдиртириб юборамиз”, – дея очиқдан-очиқ таҳдид қилишди. Ҳатто одам ёллаб, кўчада мени калтаклатишди ҳам. Калтак зарбидан ўзимга келолмай бир ой ётиб қолганман. Даволаниб, зўрға оёққа турдим. Бу биринчи воқеа 2012 йилда бўлган эди. Ўшанда бўйнимнинг орқа қисмига қаттиқ жисм билан туширилган зарбнинг чуқур изи-чандиғи ҳали ҳам бор. Бу ҳақда ҳам барча юқори инстанцияларга ёзганман. Аммо ҳеч бир натижа бўлмади. Аксинча, менга нисбатан босим янада кучайди. Ҳатто республика миллий хавфсизлик хизматига шикоят қилиб борганимда, у ердаги ўзини таништирмаган бир ходим: ”Овора бўлиб юрма, барибир, сенинг шикоятинг ҳеч қаерда инобатга олинмайди, дод деб қолаверасан”,- деган гапни очиқчасига айтган. Лекин мен ўз ҳақ-ҳуқуқимни ҳимоя қилиш учун тегишли жойларга мурожаат қилишда давом этавердим. Оқибатда, янада баттар калтакландим, хўрландим, зулм остида қолиб кетдим…\nРаҳбарият менинг ишхонага киришимни таъқиқлаб қўйиб, орқаворотдан эса “ишга келмади” деган важни асос қилиб, “статья” билан ишдан бўшатган. Бу ҳақда яқинда, иккинчи маротаба калтакланиб, касалхонада даволаниб чиққанимдан кейингина хабар топдим. Ҳам жисмоний ва ҳам руҳий зарба – жароҳат туфайли қаттиқ азият чекаяпман.\nҲатто муолажа олиш учун маҳалламиздаги оилавий поликлиникага қатнаб турган бир пайтимда ҳам тиббий картамга илова қилинган республика ихтисослаштирилган кардиология марказида даволаниб чиққанлигимни тасдиқловчи муҳим маълумотлар сирли равишда ғойиб бўлган. Бу қабиҳ ишларнинг тепасида шахсан Ўзбекистон миллий телерадиокомпанияси раиси, МХХ полковниги Алишер Ходжаев турганлигига шубҳам йўқ, – дейди М. Фармонова.\nТележурналист Мастура Фармонова ўз ҳақ-ҳуқуқининг қайта-қайта поймол бўлаётганлиги хусусида қилган мурожаати фуқаролик ишлари бўйича Тошкент шаҳар судида кўрилаётганлигини айтганди. Бу қандай якун топганлигини эса била олмадик…\nСабаби, икки жабрдийда журналист, (яъни мен билан) икки ҳамкасбнинг бир-бирови билан ахборот алмашиши, аниқроғи, ҳасратлашиши ва маслаҳатлашиши кимларгадир ёқмадими ёки техник носозлик, тасодиф туфайлими, ҳарқалай, анча вақтларга довур Мастура опа билан скайп орқали гаплашишимнинг ҳеч имкони бўлмай қолди…\nТележурналист Мастура Фармонова ўз бошидан кечирган адолатсизликларга доир ҳужжат-тафсилотлар, жумладан, Президентга ва барча юқори инстанцияларга йўллаган шикоят-аризалар ҳамда келган жавоблар нусхасини интернет-скайп орқали каминага жўнатишини айтганди. Орадан ҳеч қанча вақт ўтмасдан негадир скайп ишламаётганлигини, сўнгра ўз компьютери интернет тармоғидан бутунлай узилиб қолганлигини, ундан кейин эса хонадонига уланган электр токи ҳам ўчириб қўйилганлигини телефон орқали хабар қилди. Бу орада кун кеч бўлди. Биз эртаси куни яна боғланишга келишиб хайрлашдик. Бироқ эртаси куни соат икки-учларгача қайта-қайта сим қоқишимга қарамай, боғлана олмадик. Зўрға боғланганимда эса негадир журналистнинг овози хаста, руҳи жуда тушкун эди. Тунов кунги дадиллик ва журъатдан асар ҳам йўқ эди. Бунинг сабабини журналист тўсатдан тоби қочиб қолганлиги билан изоҳлади. Сўнгра ваъда қилинган ҳужжатларни қизи Элнура Баратова кўчадаги интернет-кафелардан бири орқали жўнатиш учун чиқиб кетганлигини айтди. Аммо ҳужжатдан дарак бўлавермагач, бир-бир ярим соат вақт ўтиб, яна сим қоқдим. Лекин на Мастура Фармонова билан ва на унинг қизи Элнура Баротова билан боғлана олмадик. Фақат анча маҳалдан сўнг телефон гўшагини кўтарган жажжигина қизча “Ойинг қани?” деган саволимизга: ”Ойим Элнура опамни излаб кўчага чиқиб кетдилар. Икковлариям келишмаяпти”, – дея жавоб қилди.\nУшбу мақола тайёр бўлгач ҳам янги маълумотлар олиш мақсадида ҳафталаб ва ҳатто ойлаб кутишга тўғри келди. Лекин, минг афсуски, на телефон ва на интернет-скайп ва на электрон почта орқали боғланишнинг иложи бўлмади яна…\nБир эмас, икки марта калтакланиб, қаттиқ жароҳатланган ва ўзининг таъкидлашича, анчадан буён оиласи билан жиддий хавотир, кучли босим остида қолаётган тўрт нафар фарзанднинг онаси-журналист Мастура Фармонова билан, мана, ниҳоят, яна бир бор телефон ва скайп орқали боғланишга мушарраф бўлдик. Мастура опа бизга адолат ва ҳақиқатни қарор топтириш йўлида ҳануз сарсон-саргардон юрганини, курашдан тўхтамаслигини ва ҳануз таҳдидлар бўлиб турганлигини айтди. Шу билан бир қаторда ўз ҳақ-ҳуқуқини тиклаш йўлидаги интилишлари, уринишлари йўлида ёзганларидан намуна сифатида бир мактубни каминага жўнатди. Бу мактуб билан кейинги мақолада танишасиз.


Оливер Стоун Владимир Путин ҳақида фильм ишламоқда\n15:23 / 30.04.2017\nАмерикалик кинорежиссёр Оливер Стоун "Sydney Morning Herald" газетасига берган интервьюсида РФ президенти Владимир Путин ҳақидаги фильм устида ишлаётганини маълум қилди.\n2016 йилда Стоун "Олов ичидаги Украина" фильмини ишлашда ҳам фаол қатнашган ва Россия президенти Владимир Путин ҳамда Украина президенти Виктор Януковичдан интервью олишга муваффақ бўлган.\n"Жаноб Путин дунёнинг энг муҳим етакчиларидан бири, АҚШ уни душман - буюк душман, дея эълон қилган экан - у бу борада нима дейиши мумкинлигини тинглашимиз жуда муҳим, деб ҳисоблайман", - деди Стоун. Режиссёр бу шунчаки ҳужжатли фильм эмас, савол-жавоб шаклидаги суҳбат эканини қўшимча қилди.\nМанбада таъкидланишича, фильмда Путиннинг 2000 йилда РФ президенти лавозимини эгаллаган вақтидан бошлаб жаҳонда бўлаётган ҳодисаларга нисбатан муносабати кўрсатилади. Фильм намойиши ҳақида ҳозирча расман эълон қилинмаган.\n"Фильм биз америкаликлар эшитмаган нуқтаи назарни очиб беради", - дея таъкидлади Стоун. Унинг сўзларига кўра, фильмни суратга олиш гуруҳи икки йил ичида тўрт марта РФ президенти билан учрашган.\nСтоун ўткир сиёсий мавзулардаги фильмларни суратга олувчи режиссёр сифатида танилган. Ўз вақтида президентлар Ричард Никсон, Жон Кеннеди, кенжа Жорж Бушлар унинг қаҳрамонлари бўлган. Бундан ташқари, унинг сўнгги фильми - 2016 йилнинг кузида премьераси бўлиб ўтган АҚШ махсус хизматларининг собиқ агенти Эдвард Сноуден ҳақидаги фильми ҳам катта шов-шувга сабаб бўлган.\nфильм Владимир Путин Оливер Стоун